cyanic-selkie/wikianc huggingface dataset:
വിൻഡോസ് ഫോൺ
"വിൻഡോസ് ഫോൺ ബ്ലൂ" (മുൻനാമം "വിൻഡോസ് ഫോൺ അപ്പോളോ പ്ലസ്" ) എന്ന പേരിൽ മൈക്രോസോഫ്റ്റ് വികസിപ്പിച്ചു കൊണ്ടിരിക്കുന്ന വിൻഡോസ് ഫോണിന്റെ പുതിയ പതിപ്പിന് വിൻഡോസ് ഫോൺ 8.1 എന്നോ വിൻഡോസ് ഫോൺ 8.5 എന്നോ ആയിരിക്കും പേര് നൽകുക.
വികസനം
2004 ൽ "ഫോട്ടോൺ" എന്ന രഹസ്യനാമത്തിൽ ആരംഭിച്ച വിൻഡോസ് മൊബൈലിന്റെ പ്രാരംഭ ജോലികൾ സാവധാനത്തിലാകുകയും പിന്നീട് ആ പദ്ധതി ഉപേക്ഷിക്കുകയും ചെയ്തു. 2008 ൽ മൈക്രോസോഫ്റ്റ്, വിൻഡോസ് മൊബൈൽ ഗ്രൂപ്പിനെ പുനഃക്രമീകരിക്കുകയും പുതിയൊരു മൊബൈൽ ഓപ്പറേറ്റിംഗ് സിസ്റ്റത്തിനായുള്ള പ്രവർത്തനങ്ങൾ തുടങ്ങുകയും ചെയ്തു. വിൻഡോസ് ഫോൺ എന്ന പേരിൽ 2009 ൽ ആണ് ഇത് പുറത്തിറക്കാൻ ഉദ്ദേശിച്ചിരുന്നതെങ്കിലും, പലതരത്തിലുള്ള കാലതാമസങ്ങൾ മൂലം വിൻഡോസ് മൊബൈൽ 6.5 എന്ന പേരിൽ ഇടക്കാലത്തേക്കായി ഒരു ഓപ്പറേറ്റിംഗ് സിസ്റ്റം പുറത്തിറക്കാൻ മൈക്രോസോഫ്റ്റ് നിർബന്ധിതരായി.
വിൻഡോസ് ഫോൺ വളരെ വേഗത്തിൽ വികസിപ്പിക്കപ്പെട്ടു. അതിന്റെ ഫലമായി പുതിയ ഓപ്പറേറ്റിംഗ് സിസ്റ്റം പഴയ വിൻഡോസ് മൊബൈലിൽ ഉള്ള അപ്ലിക്കേഷനുകളുമായി പൊരുത്തപ്പെടാതെ വന്നു. മൈക്രോസോഫ്റ്റിന്റെ മൊബൈൽ ഡെവലപ്പർ എക്സ്പീരിയൻസിന്റെ സീനിയർ പ്രൊഡക്ട് മാനേജരായ ലാറി ലീബർമാൻ ഇ‌-വീക്കിനോട് പറഞ്ഞു: "കൂടുതൽ സമയവും വിഭവങ്ങളും ലഭിക്കുകയായിരുന്നെങ്കിൽ ബാക്ക്‌വേർഡ് കോമ്പാറ്റിബിലിറ്റിയുടെ കാര്യത്തിൽ എന്തെങ്കിലും ചെയ്യാൻ ഞങ്ങൾക്ക് സാധിക്കുമായിരുന്നു." സാധാരണ ഉപയോക്താക്കളോടൊപ്പം സംരംഭക ശൃംഖലയേയും ഒരു പോലെ മനസ്സിൽ കണ്ടുകൊണ്ട്, മൊബൈൽ ഫോൺ വിപണിയെ പുതിയൊരു കാഴ്ചപ്പാടിലൂടെ നോക്കിക്കാണാനാണ് മൈക്രോസോഫ്റ്റ് ശ്രമിക്കുന്നതെന്ന് ലീബർമാൻ പറഞ്ഞു. വിൻഡോസ് ഫോൺ എഞ്ചിനീയറിംഗിന്റെ കോർപ്പറേറ്റ് VP ആയ ടെറി മയേഴ്സൺ പറഞ്ഞു, "സ്റ്റൈലസിൽ നിന്നും കപ്പാസിറ്റീവ് ടച്ച് സ്ക്രീനിലേക്കുള്ള മാറ്റവും വിൻഡോസ് ഫോൺ 7 അനുഭവത്തിനായി ഞങ്ങൾ തിരഞ്ഞെടുത്ത ചില ഹാർഡ്‌വെയറുകളിലേക്കുള്ള മാറ്റവും മൂലം വിൻഡോസ് മൊബൈൽ 6.5 ലെ ആപ്ലിക്കേഷനുകളുടെ പൊരുത്തപ്പെടൽ ഇല്ലാതാക്കി."
വിൻഡോസ് ഫോൺ 7
2010 ഫെബ്രുവരി 15 ന് സ്പെയിനിലെ ബാഴ്സലോണയിൽ നടന്ന മൊബൈൽ വേൾഡ് കോൺഗ്രസ്സിലാണ് വിൻഡോസ് ഫോൺ 7 ന്റെ പ്രഖ്യാപനം നടന്നത്. 2010 നവംബർ 8 ന് ഇത് അമേരിക്കൻ ഐക്യനാടുകളിൽ പുറത്തിറക്കി.
മെയ് 2011 ൽ ഇതിന്റെ പുതുക്കിയ പതിപ്പായ വിൻഡോസ് ഫോൺ 7, മാംഗോ (വിൻഡോസ് ഫോൺ 7.5 എന്നും അറിയപ്പെടുന്നു) മൈക്രോസോഫ്റ്റ് പുറത്തിറക്കി. പുതുക്കിയ പതിപ്പിൽ ധാരാളം പുതിയ മാറ്റങ്ങൾ മൈക്രോസോഫ്റ്റ് കൊണ്ടുവന്നു. ഇന്റർനെറ്റ് എക്സ്പ്ലോറർ 9 ന്റെ മൊബൈൽ പതിപ്പ് മാറ്റങ്ങളിലൊന്നായിരുന്നു. ഡെസ്ക്‌ടോപ്പ് കമ്പ്യൂട്ടറുകളിലെ എക്സ്പ്ലോററിന്റെ പതിപ്പ് പോലെ തന്നെ വെബ് സ്റ്റാൻഡേർഡുകൾ പിന്തുണക്കുന്നതും ഗ്രാഫിക്കൽ കഴിവുകൾ ഉള്ളതും വിവിധ തേർഡ് പാർട്ടി ആപ്ലിക്കേഷനുകൾ ഒരേ സമയം പ്രവർത്തിപ്പിക്കാൻ കഴിവുള്ളതുമായിരുന്നു (Multi-tasking) മൊബൈൽ പതിപ്പും. അതു പോലെത്തന്നെ പീപ്പിൾ ഹബ്ബിൽ ട്വിറ്റർ ഉൾപ്പെടുത്തിയതും  വിൻഡോസ് ലൈവ് സ്കൈ‌ഡ്രൈവ് ഉൾപ്പെടുത്തിയതും പുതിയ മാറ്റങ്ങളിലുൾപ്പെടുന്നു.
2012 ൽ ടാൻഗോ എന്ന പേരിൽ പുതുക്കിയ പതിപ്പ് പുറത്ത് വിട്ടു. നിലവിലുണ്ടായിരുന്ന ധാരാളം തെറ്റുകൾ തിരുത്തുകയും, 800 MHz CPU വും 256 MB RAM ഉം ഉള്ള ഉപകരണങ്ങൾക്ക് വരെ ഉപയോഗിക്കാവുന്നതുമായ രീതിയിൽ വിൻഡോസ് ഫോൺ ക്രമീകരിക്കുകയും ചെയ്തു.
2013 ജനുവരിയിൽ വിൻഡോസ് ഫോൺ 7.8 പുറത്തിറക്കി. വിൻഡോസ് ഫോൺ 8 ലെ പല സവിശേഷതകളും ഇതിൽ കാണാമായിരുന്നു. പുതുക്കിയ സ്റ്റാർട്ട് സ്ക്രീൻ, പണ്ടുണ്ടായിരുന്ന 10 നിറവിന്യാസങ്ങൾ 20 ആക്കി വർദ്ധിപ്പിച്ചു, ലോക്ക് സ്ക്രീനിന്റെ വാൾപേപ്പറിൽ ബിംഗിന്റെ അതത് ദിവസത്തെ തിരഞ്ഞെടുത്ത ചിത്രങ്ങൾ കാണിക്കാനുള്ള സൗകര്യം മുതലായവ സവിശേഷതകളിൽ ഉൾപ്പെടുന്നു. വിൻഡോസ് ഫോൺ 7 ഉപയോഗിച്ചിരുന്ന ഉപകരണങ്ങൾ കൂടുതൽ നാളുകൾ ഉപയോഗിക്കുന്നതിനു വേണ്ടിയാണ് പുതുക്കിയ പതിപ്പായ വിൻഡോസ് ഫോൺ 7.8 പുറത്തിറക്കിയത്. ഹാർഡ്‌വെയറുകളുടെ പരിമിതി മൂലം ഇവ വിൻഡോസ് ഫോൺ 8 ലേക്ക് ഉയർത്താൻ സാധിക്കുമായിരുന്നില്ല. എന്നിരുന്നാലും മിക്കവാറും ഉപയോക്താക്കൾക്കും വിൻഡോസ് ഫോൺ 7.8 പതിപ്പ് ലഭ്യമായിരുന്നില്ല.
വിൻഡോസ് ഫോൺ 7.8 ന് തുടർന്നും പുതുക്കിയ പതിപ്പുകൾ ലഭിക്കുമെന്നും, വിവിധ വിലനിലവാരത്തിലുള്ള ഫോണുകളെ പിന്താങ്ങുന്നതിനായി, വിൻഡോസ് ഫോൺ 7 ഉം വിൻഡോസ് ഫോൺ 8 ഉം കുറച്ച് നാളുകൾക്ക് കൂടി ലഭ്യമാകുമെന്നും മൈക്രോസോഫ്റ്റ് അറിയിച്ചു.
വിൻഡോസ് ഫോൺ 8
2012 ഒക്ടോബർ 29 ന് മൈക്രോസോഫ്റ്റ്, ഓപ്പറേറ്റിംഗ് സിസ്റ്റത്തിലെ ഒരു പുതുതലമുറയായ വിൻഡോസ് ഫോൺ 8 പുറത്തിറക്കി.
അവലംബം
വർഗ്ഗം:സ്മാർട്ട് ഫോണുകൾ വർഗ്ഗം:മൊബൈൽ ഫോൺ ഓപ്പറേറ്റിംഗ് സിസ്റ്റങ്ങൾ വർഗ്ഗം:മൈക്രോസോഫ്റ്റ് ഉൽപ്പന്നങ്ങൾ
പാസ്കൽ അക്കാ
ആദ്യകാല കരിയർ
ഐവറി കോസ്റ്റിലെ അബിജനിൽ ജനിച്ച പാസ്കൽ അക്ക വളർന്നത് ഘാനയിലാണ്. ഒന്റാറിയോ ആസ്ഥാനമായുള്ള യൂണിവേഴ്‌സിറ്റി ഓഫ് കാൾട്ടണിൽ ചേർന്ന അദ്ദേഹം അവിടെ "ഫിലിം സ്റ്റഡീസ് പ്രോഗ്രാം" പഠിച്ചു. ഒട്ടാവയിലെ ഇൻഡിപെൻഡന്റ് ഫിലിം മേക്കേഴ്‌സ് കോഓപ്പറേറ്റീവിലെ മുൻ ട്രെയിനിയും, അതിൽ ഡയറക്ടർ ജനറലായും ഡൈവേഴ്‌സിറ്റി കമ്മിറ്റി ചെയർമാനായും വൈസ് പ്രസിഡന്റായും സേവനമനുഷ്ഠിച്ചു. 21-ാം വയസ്സിൽ അദ്ദേഹം നിർമ്മിക്കുകയും സംവിധാനം ചെയ്യുകയും സഹനടനായിരിക്കുകയും ചെയ്ത "ജാമി ആൻഡ് എഡ്ഡി: സോൾസ് ഓഫ് സ്‌ട്രൈഫ്" എന്ന തന്റെ ആദ്യ സിനിമ നിർമ്മിച്ചു. കാനഡയിൽ 9 വർഷത്തിനുശേഷം പാസ്കൽ ഘാനയിലേക്ക് മടങ്ങി. "ബ്രേക്ക്ത്രൂ മീഡിയ പ്രൊഡക്ഷൻസ്" എന്ന പേരിൽ സ്വന്തം നിർമ്മാണ കമ്പനി ആരംഭിച്ചു.
പുറംകണ്ണികൾ
വർഗ്ഗം:1985-ൽ ജനിച്ചവർ വർഗ്ഗം:ആഫ്രിക്കൻ ചലച്ചിത്ര സംവിധായകർ
ചാൾസ് മൂന്നാമൻ
എലിസബത്ത് II രാജ്ഞിയുടെ മരണത്തിന് ശേഷം ബ്രിട്ടിഷ് രാജവംശത്തിന്റെ പുതിയ രാജാവായി അധികാരമേറ്റ വ്യക്തിയാണ് ചാൾസ് മൂന്നാമൻ (ജനനം 14 നവംബർ 1948). മുഴുൻ പേര് ചാൾസ് ഫിലിപ് ആർതർ ജോർജ് എന്നാണ്. ബ്രിട്ടൻ്റെയും മറ്റ് പതിനാല് കോമൺവെൽത്ത് രാജ്യങ്ങളുടെയും രാജാവാണ് അദ്ദേഹം. ഇദ്ദേഹം 1948 നവംബർ 14 ന് ലണ്ടനിലെ ബക്കിങ്ങ്ഹാം കൊട്ടാരത്തിൽ എലിസബത്ത് രാജ്ഞിയുടെയും ഫിലിപ് രാജകുമാരന്റെയും മകനായി ജനിച്ചു.
ബ്രിട്ടീഷ് ചരിത്രത്തിലെ ഏറ്റവും ദൈർഘ്യമേറിയ കാലയളവിൽ കിരീടാവകാശിയായിരുന്ന അദ്ദേഹം, 73-ാം വയസ്സിൽ രാജാവായി തിരഞ്ഞെടുത്തപ്പോൾ ബ്രിട്ടീഷ് സിംഹാസനം ഏറ്റെടുക്കുന്ന ഏറ്റവും പ്രായം കൂടിയ വ്യക്തി കൂടിയായി മാറി.
ജീവിതരേഖ
തന്റെ മുത്തച്ഛനായ ജോർജ്ജ് ആറാമന്റെ ഭരണകാലത്ത് 1948 നവംബർ 14 ന് ബക്കിംഗ്ഹാം കൊട്ടാരത്തിലാണ് ചാൾസ് ജനിച്ചത്. ചാൾസിന് മൂന്ന് വയസ്സുള്ളപ്പോൾ മുത്തച്ഛൻ മരിച്ചു. തുടർന്ന് അമ്മ സിംഹാസനത്തിൽ കയറി, അദ്ദേഹത്തെ അനന്തരാവകാശിയാക്കി. 1958-ൽ വെയിൽസ് രാജകുമാരനായി ചാൾസ് തിരഞ്ഞെടുക്കപ്പെട്ടു. പിതാവ് ഫിലിപ്പ് രാജകുമാരൻ, എഡിൻബറോ ഡ്യൂക്ക് ആയിരുന്നതുപോലെ അദ്ദേഹം വിദ്യാഭ്യാസം നേടിയത് ചീം ആന്റ് ഗോർഡൻസ്റ്റൗൺ സ്‌കൂളുകളിലാണ്. ചാൾസ് പിന്നീട് ഓസ്‌ട്രേലിയയിലെ വിക്ടോറിയയിലുള്ള ഗീലോംഗ് ഗ്രാമർ സ്‌കൂളിന്റെ ടിംബർടോപ്പ് കാമ്പസിൽ ഒരു വർഷം ചെലവഴിച്ചു. കേംബ്രിഡ്ജ് സർവ്വകലാശാലയിൽ നിന്ന് ആർട്‌സ് ബിരുദം നേടിയ ശേഷം, ചാൾസ് 1971 മുതൽ 1976 വരെ വ്യോമസേനയിലും നാവികസേനയിലും സേവനമനുഷ്ഠിച്ചു. 1981-ൽ, ലേഡി ഡയാന സ്പെൻസറെ വിവാഹം കഴിച്ചു, അവർക്ക് രണ്ട് ആൺമക്കളുണ്ട്, വില്യവും ഹാരിയും. 1996-ൽ, വിവാഹമോചനം നേടി. ഡയാന അടുത്ത വർഷം മരിച്ചു. 2005-ൽ, ചാൾസ് തന്റെ ദീർഘകാല പങ്കാളിയായ കാമില പാർക്കർ ബൗൾസിനെ വിവാഹം കഴിച്ചു.
അവലംബം
വർഗ്ഗം:ഇംഗ്ലണ്ടിലെ രാജാക്കന്മാർ വർഗ്ഗം:ഇംഗ്ലണ്ട് വർഗ്ഗം:ബ്രിട്ടീഷ് രാജകുടുംബാംഗങ്ങൾ
വിജയ് ദേവരകൊണ്ട
തെലുങ്ക് സിനിമയിലെ ഒരു നടൻ ആണ് വിജയ് സായ് ദേവരകൊണ്ട. തെലങ്കാന ആണ് സ്വദേശം, കൂടാതെ ഫിലിം ഫെയർ അവാർഡ്‌ ഉൾപ്പെടെ ഒട്ടനേകം പുരസ്കാരങ്ങൾ നേടിയിട്ടുണ്ട്. പഠനത്തിന് ശേഷം നാടകങ്ങളിലൂടെയാണ് വിജയ് മുഖ്യധാരയിലേക്ക് വരുന്നത്. രവി ബാബുവിന്റെ 2011ൽ പുറത്തിറങ്ങിയ ചിത്രമായ നുവ്വിലയിൽ ഒരു ക്രിക്കറ്റ് കളിക്കാരന്റെ വേഷത്തിലൂടെയാണ് സിനിമയിലേക്ക് രംഗപ്രവേശം ചെയ്തത്. യെവടെ സുബ്രമണ്യം എന്ന ചിത്രത്തിലൂടെ ദേശീയതലത്തിൽ ശ്രദ്ധിക്കപ്പെട്ടു.
2017ൽ പുറത്തിറങ്ങിയ കൾട്ട് ക്ലാസിക് ചിത്രമായ അർജ്ജുൻ റെഡ്ഡി എന്ന ചിത്രമാണ് വിജയ്‌ ദേവരകൊണ്ടയെ പ്രശസ്തനാക്കിയത്. അതിനു ശേഷം മഹാനടി'യിലെ വേഷവും ശ്രദ്ധിക്കപ്പെട്ടു. .
പുറത്തേക്കുള്ള കണ്ണികൾ
വർഗ്ഗം:1989-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:തെലുഗു ജനത വർഗ്ഗം:തെലുഗു ചലച്ചിത്രനടന്മാർ
കൊളാറ്ററൽ ബ്യൂട്ടി
ഡേവിഡ് ഫ്രാങ്കൽ സംവിധാനം ചെയ്ത് അലൻ ലോബ് എഴുതിയ 2016-ലെ അമേരിക്കൻ ചലച്ചിത്രമാണ് കൊളാറ്ററൽ ബ്യൂട്ടി. വിൽ സ്മിത്ത്, എഡ്വേർഡ് നോർട്ടൺ, കെയ്റ നൈറ്റ്ലി, മൈക്കൽ പെന, നൊമിഎ ഹാരിസ്, ജേക്കബ് ലതിമൊരെ, കേറ്റ് വിംസ്ലെത്, ഒപ്പം ഹെലൻ മിര്രെന് എന്നിവരാണ് ചിത്രത്തിൽ അഭിനയിക്കുന്നത്. സമയം, മരണം, സ്നേഹം എന്നിവയ്ക്ക് കത്തുകൾ എഴുതി മകളുടെ മരണത്തെ നേരിടുന്ന ഒരാളുടെ കഥ ചിത്രം പറയുന്നു.
ഇതിവൃത്തം
ഒരു ദുരന്തത്തിനുശേഷം ജീവിതത്തിൽ നിന്ന് പിന്മാറുന്ന ഹോവാർഡ് (വിൽ സ്മിത്ത്) ഇൻലെറ്റ് പ്രണയം, സമയം, മരണം എന്നിവയ്ക്ക് കത്തെഴുതി പ്രപഞ്ചത്തെ ചോദ്യം ചെയ്യുന്നു. അപ്രതീക്ഷിത ഉത്തരങ്ങൾ സ്വീകരിക്കുന്ന അദ്ദേഹം, ഇവ എങ്ങനെ പരസ്പരം ബന്ധിപ്പിക്കുന്നുവെന്നും നഷ്ടം പോലും അർത്ഥത്തിന്റെയും സൗന്ദര്യത്തിന്റെയും നിമിഷങ്ങൾ എങ്ങനെ വെളിപ്പെടുത്തുമെന്നും കാണാൻ തുടങ്ങുന്നു.
പ്രകാശനം
കൊളാറ്ററൽ ബ്യൂട്ടി 2016 ഡിസംബർ 16-ന് വാർണർ ബ്രദേഴ്സ് പുറത്തിറക്കി.
പുറത്തേക്കുള്ള കണ്ണികൾ
വർഗ്ഗം:ഇംഗ്ലീഷ് ഭാഷ ചലച്ചിത്രങ്ങൾ വർഗ്ഗം:അമേരിക്കൻ ഫാന്റസി ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:2016-ൽ പുറത്തിറങ്ങിയ ചലച്ചിത്രങ്ങൾ
റ‌ഗ്‌ബി സെവൻസ്
ഇംഗ്ലണ്ടിലെ വാർവിക്ഷെയറിലെ റഗ്ബിയിലുള്ള ഒരു സ്വകാര്യ സ്‌കൂൾ വികസിപ്പിച്ച ഫുട്ബോൾ രൂപമായ റഗ്ബി യൂനിയന്റെ ഒരു രൂപാന്തരമാണ് റഗ്ബി സെവൻസ് (Rugby sevens). ഏഴു മിനിറ്റ് വീതമുള്ള രണ്ടു പകുതികളിലായി ഏഴ് കളിക്കാരാണ് ഇതിൽ പങ്കെടുക്കുക. കയ്യിൽ ഓവൽ ആക്രതിയിലുള്ള പന്തുമായി ഓടി ലക്ഷ്യം കാണുന്നതാണ് ഈ കളിയുടെ ഏറ്റവും സാധാരണമായ രീതി. വേൾഡ് റഗ്ബിയാണ് റഗ്ബി സെവൻസിന്റെ ആഗോള ഭരണ സമിതി. റഗ്ബി സെവൻസിന്റെ അമേച്വർ, ക്ലബ്ബ് മത്സരങ്ങളും ജനപ്രിയമാണ്. വേനൽ കാലത്ത് പൊതുവെ ഈ മത്സരം നടക്കുക. റഗ്ബി മത്സരങ്ങളിൽ ഏറ്റവും പ്രചാരമുള്ള ഒരു മത്സരമാണ് റഗ്ബി സെവൻസ്. ആഫ്രിക്ക, ഏഷ്യ, യൂറോപ്പ്, അമേരിക്ക, പ്രതേകിച്ച് സൗത്ത് പെസഫിക്ക് ഭാഗങ്ങളിൽ ഇത് ഏറെ ജനകീയമാണ്. 1880ൽ സ്‌കോട്ട്‌ലൻഡിലെ മെൽറോസിലാണ് റഗ്ബി സെവൻസിന്റെ ഉത്ഭവം. മെൽറോസിൽ ഇപ്പോഴും വർഷം തോറും സെവൻസ് ടൂർണമെന്റുകൾ നടന്നുവരുന്നുണ്ട്. 1970കളിൽ ഹോങ്കോങ് സെവൻസ് വികസിപ്പിച്ചതോടെ റഗ്ബി സെവൻസിന്റെ ജനപ്രീതി വർധിച്ചു. 2016ൽ നടന്ന റിയോ ഒളിമ്പിക്‌സിൽ റഗ്ബിയെ ഉൾപ്പെടുത്തി. 2009ലാണ് ഇന്റർനാഷണൽ ഒളിമ്പിക് കമ്മിറ്റി റഗ്ബിയെ ഒളിമ്പിക്‌സിൽ ഉൾപ്പെടുത്താൻ തീരുമാനിച്ചത്. വേൾഡ് റഗ്ബി സെവൻസ് സീരീസിലെ പ്രധാന മത്സര ഇനമാണ് റഗ്ബ് സെവൻസ്. ഏഴ് ടീം മുതൽ 12 ടീം വരെ ഒരോവർഷവും ഈ സീരീസിൽ കളിക്കും. കോമൺവെൽത്ത് ഗെയിംസ്, പാൻ അമേരിക്കൻ ഗെയിംസ് എന്നിയിലും റഗ്ബി സെവൻസ് മത്സരം നടക്കുന്നുണ്ട്.
കളിസ്ഥലം
100 മീറ്റർ (330 അടി) നീളവും 70മീറ്റർ (230 അടി) വീതിയുമാണ് റഗ്ബി സെവൻസിന്റെ കളി സ്ഥലത്തിന്റെ അളവ്. ഓരോ ഗോൾ ലൈനിലും എച്ച് (H) ആക്രതിയിലുള്ള ഗോൾ പോസ്റ്റുകൾ ഉണ്ടായിരിക്കും.
ടീമുകളും സ്ഥാനങ്ങളും
മൂന്ന് ഫോർവേഡും നാല് ബാക്കും അടങ്ങിയതാണ് ഒരു ടീം.
അവലംബം
വർഗ്ഗം:കായികം
ജുനോണിയ ഹെഡോണിയ
തെക്കുകിഴക്കൻ ഏഷ്യ, ഇന്തോനേഷ്യ, ഓസ്‌ട്രേലിയ എന്നിവിടങ്ങളിൽ കാണപ്പെടുന്ന ഒരു ചിത്രശലഭമാണ് 'ജുനോണിയ ഹെഡോണിയ. ബ്രൗൺ പാൻസി, ചോക്ലേറ്റ് പാൻസി, ബ്രൗൺ സോൾജിയർ, ചോക്ലേറ്റ് ആർഗസ്' എന്നീ പേരുകളിലും ഇത് അറിയപ്പെടുുന്നു.
എം. കാരി തോമസ്
ഒരു അമേരിക്കൻ അധ്യാപികയും സഫ്രാജിസ്റ്റും ഭാഷാശാസ്ത്ര പണ്‌ഡിതയുമായിരുന്നു മാർത്ത കാരി തോമസ് (ജീവിതകാലം, ജനുവരി 2, 1857 - ഡിസംബർ 2, 1935). പെൻ‌സിൽ‌വാനിയയിലെ ബ്രയിൻ മാവറിലെ വനിതാ ലിബറൽ ആർട്സ് കോളേജായ ബ്രയിൻ മാവർ കോളേജിന്റെ രണ്ടാമത്തെ പ്രസിഡന്റായിരുന്നു.
ജുനോണിയ ഹെഡോണിയ
അവലംബം
വർഗ്ഗം:ഏഷ്യയിലെ ചിത്രശലഭങ്ങൾ
എം. കാരി തോമസ്
ആദ്യകാലജീവിതം
1857 ജനുവരി 2 ന് മേരിലാൻഡിലെ ബാൾട്ടിമോർ എന്ന സ്ഥലത്താണ് കാരി തോമസ് ജനിച്ചത്. ജെയിംസ് കാരി തോമസിന്റെയും മേരി വിറ്റാൽ തോമസിന്റെയും മകളായിരുന്നു. പൂർണ്ണമായ പട്ടാപ്പകൽ ആണ് അവളെ ഗർഭം ധരിച്ചത്. ഇത് കാരണം ഭാര്യയുടെ ഗർഭം അലസാനുള്ള സാധ്യത കുറയ്ക്കുമെന്ന് ഡോക്ടർ ആയ അവരുടെ പിതാവ് കരുതി. അവരുടെ കുടുംബത്തിൽ അവരുടെ അമ്മാവനും അമ്മായിയുമായ റോബർട്ട് പിയേഴ്‌സൽ സ്മിത്ത്, ഹന്ന വിറ്റാൽ സ്മിത്ത്, അവരുടെ കസിൻ എലിസ് പിയേഴ്‌സൽ സ്മിത്ത് (ബെർട്രാൻഡ് റസ്സലിന്റെ ആദ്യ ഭാര്യ), മേരി സ്മിത്ത് ബെരെൻസൺ കോസ്റ്റെല്ലോ]] (ബെർണാഡ് ബെറൻസണെ വിവാഹം കഴിച്ചവർ) തുടങ്ങി നിരവധി പ്രമുഖ ക്വേക്കർമാരും ഉൾപ്പെടുന്നു.
1864-ൽ, കേരി തോമസിന് ഏഴു വയസ്സുള്ളപ്പോൾ, അവരുടെ പാചകക്കാരിയായ എലിസയെ ഉച്ചഭക്ഷണം തയ്യാറാക്കാൻ സഹായിക്കാൻ ശ്രമിക്കുന്നതിനിടെ അവൾക്ക് ഗുരുതരമായി പൊള്ളലേറ്റു. തോമസിന്റെ ഫ്രോക്കിന് തീപിടിക്കുകയും പെൺകുട്ടി തീയിൽ വിഴുങ്ങുകയും ചെയ്തു. കുറച്ച് സമയത്തിന് ശേഷം അമ്മ അത് അണച്ചു. അവർക്ക് സുഖം പ്രാപിക്കുന്നത് ദീർഘവും പ്രയാസകരവുമായിരുന്നു. ആ സമയത്ത് അവരുടെ അമ്മ അവളെ ശ്രദ്ധയോടെ പരിപാലിച്ചു. വളർന്നപ്പോൾ, തോമസിന്റെ അമ്മയുടെയും അമ്മയുടെ സഹോദരിയായ ഹന്ന വിറ്റാൽ സ്മിത്തിന്റെയും ഉറച്ച ഫെമിനിസം ശക്തമായി സ്വാധീനിച്ചു. അവർ ഒരു പ്രമുഖ പ്രസംഗകയായി. അവരുടെ പിതാവ് ഫെമിനിസ്റ്റ് ആശയങ്ങളിൽ പൂർണ്ണമായും തൃപ്തനല്ലായിരുന്നു, എന്നാൽ അദ്ദേഹത്തിന്റെ മകൾ കഠിനമായി സ്വതന്ത്രയായിരുന്നു. ഈ ശ്രമങ്ങളിൽ പിതാവ് അവളെ പിന്തുണച്ചു. അവരുടെ മാതാപിതാക്കൾ രണ്ടുപേരും സൊസൈറ്റി ഓഫ് ഫ്രണ്ട്‌സിലെ യാഥാസ്ഥിതിക അംഗങ്ങളായിരുന്നുവെങ്കിലും, തോമസിന്റെ വിദ്യാഭ്യാസവും യൂറോപ്യൻ യാത്രയും അവളെ ആ വിശ്വാസങ്ങളെ ചോദ്യം ചെയ്യാനും സംഗീതത്തോടും നാടകത്തോടും ഇഷ്ടം വളർത്തിയെടുക്കാനും അവളെ പ്രേരിപ്പിച്ചു. ഇവ രണ്ടും ഓർത്തഡോക്സ് ക്വാക്കറുകൾക്ക് വിലക്കപ്പെട്ടിരുന്നു. ഈ മതപരമായ ചോദ്യം അവരുടെ അമ്മയുമായി വഴക്കിന് കാരണമായി.
അവളുടെ മാതാപിതാക്കൾ രണ്ടുപേരും സൊസൈറ്റി ഓഫ് ഫ്രണ്ട്സിന്റെ യാഥാസ്ഥിതിക അംഗങ്ങളായിരുന്നുവെങ്കിലും, തോമസിന്റെ വിദ്യാഭ്യാസവും യൂറോപ്യൻ യാത്രയും അവളെ ആ വിശ്വാസങ്ങളെ ചോദ്യം ചെയ്യാനും സംഗീതത്തോടും നാടകത്തോടും ഇഷ്ടം വളർത്തിയെടുക്കാനും അവളെ പ്രേരിപ്പിച്ചു, ഇവ രണ്ടും യാഥാസ്ഥിതിക ക്വാക്കറുകൾക്ക് വിലക്കപ്പെട്ടിരുന്നു. ഈ മതപരമായ ചോദ്യം അവളുടെ അമ്മയുമായി വഴക്കിന് കാരണമായി.
തോമസ് ആദ്യം ബാൾട്ടിമോറിലെ സൊസൈറ്റി ഓഫ് ഫ്രണ്ട്സ് സ്കൂളിൽ ചേർന്നു. ഹന്ന സ്മിത്തിന്റെ മകനായ ഫ്രാങ്ക് സ്മിത്ത് എന്ന കസിനുമായി മിനിക്ക് ശക്തമായ ബാല്യകാല ബന്ധമുണ്ടായിരുന്നു. 1872-ൽ ഫ്രാങ്കിന്റെ പെട്ടെന്നുള്ള മരണം വരെ ഇരുവരും ഏറെക്കുറെ വേർപെടുത്താനാകാത്ത അവസ്ഥയിലായി. 1872 ഒക്ടോബറിൽ ന്യൂയോർക്കിലെ ഇത്താക്കയ്ക്ക് സമീപമുള്ള ക്വേക്കർ ബോർഡിംഗ് സ്‌കൂളായ ഹൗലാൻഡ് ഇൻസ്റ്റിറ്റ്യൂട്ടിലേക്ക് അവളെയും കസിൻ ബെസ്സിയെയും കൂട്ടി അവളെ അയയ്ക്കാൻ മാതാപിതാക്കളെ പ്രേരിപ്പിച്ചു. ഹൗലാൻഡിൽ ആയിരിക്കുമ്പോൾ, സ്‌കൂളിലെ ഓപ്പറയിൽ ഒരു പുരുഷനെപ്പോലെ വസ്ത്രം ധരിക്കാൻ മിനി തീരുമാനിച്ചു, അത് അവളുടെ അമ്മയെ വളരെയധികം വിഷമിപ്പിച്ചു, കാരണം അത് അവളുടെ അഭിരുചിക്കനുസരിച്ച് വെറുപ്പുളവാക്കുന്നു. ഹൗലാൻഡിലെ അധ്യാപികയായ മിസ് സ്ലോകം വൈദ്യശാസ്ത്രത്തേക്കാൾ വിദ്യാഭ്യാസം പഠിക്കാൻ മിനിയെ സ്വാധീനിച്ചത് ഇവിടെ വച്ചാണ്. തുടർവിദ്യാഭ്യാസത്തിനായി കോർണൽ സർവകലാശാലയിൽ പ്രവേശിക്കുമെന്ന് തോമസ് പ്രതീക്ഷിച്ചിരുന്നു, പക്ഷേ അവളുടെ പിതാവിന്റെ എതിർപ്പുകളെ നേരിടേണ്ടിവന്നു. തോമസിന്റെയും അമ്മയുടെയും ഒരു വലിയ അപേക്ഷയ്ക്ക് ശേഷം അവളുടെ അച്ഛൻ വഴങ്ങി.
പുറംകണ്ണികൾ
വർഗ്ഗം:1857-ൽ ജനിച്ചവർ വർഗ്ഗം:1935-ൽ മരിച്ചവർ വർഗ്ഗം:അമേരിക്കൻ വനിതാ ശാസ്ത്രജ്ഞർ
ഗൂഗിൾ ഡൂഡിൽ
thumb |200px |right |[[മാൾട്ട എന്ന രാജ്യത്തെ ഒരു വസന്തകാലത്ത് ഗൂഗിൾ അവതരിപ്പിച്ച ഡൂഡിൽ. ചിത്രത്തിലെ‍ പൂക്കൾ Google എന്ന വാക്കിലെ അക്ഷരങ്ങളാണ്.]] ചരിത്രപ്രാധാന്യമുള്ള വ്യക്തികളുടെയോ, ആഘോഷങ്ങളുടെയോ സ്മരണാർത്ഥം ഗൂഗിളിന്റെ പ്രധാനതാളിലെ ലോഗോയിൽ വരുത്തുന്ന താത്കാലിക പരിഷ്കരണങ്ങളാണ് ഗൂഗിൾ ഡൂഡിൽ (Google Doodle) എന്ന പേരിൽ അറിയപ്പെടുന്നത്. ഗൂഗിളിന്റെ സ്ഥാപകരായ സെർഗി ബ്രിൻ, ലാറി പേജ് എന്നിവരാണ് ആദ്യ ഡൂഡിലിന്റെ നിർമ്മാതാക്കൾ.1998 -ൽ ബേണിഗ് മാൻ ഫെസ്റ്റിവലിനോടു അനുബന്ധിച്ചായിരുന്നു ആദ്യ ഡൂഡിൽ. 2000-ൽ ബാസ്റ്റിൽ ഡേയുടെ ഡൂഡിൽ നിർമ്മിക്കാൻ Dennis Hwang എന്ന ഡിസൈനറെ ചുമതലപ്പെടുത്തി. അതിനുശേഷം ഗൂഗിൾ തന്നെ Doodlers എന്ന പേരിൽ ഗൂഗിളിന്റെ കീഴിൽ ഒരു വിഭാഗത്തെ സജ്ജമാക്കി. നിലവിൽ കാണുന്ന ഡൂഡിലുകൾ അവരാണ് നിർമ്മിക്കുന്നത്.
ആദ്യകാല ഡൂഡിലുകൾ ചലിക്കുകയോ, ഹൈപ്പർലിങ്ക് ചെയ്യപ്പെടുകയോ ചെയ്തിരുന്നില്ല. 2010-ൽ ന്യൂട്ടന്റെ സ്മരണാർത്ഥം ഇറങ്ങിയ ഡൂഡിലാണ് ആദ്യ അനിമേഷൻ ഡൂഡിൽ.ഹൈപ്പർലിങ്കുകൾ പൊതുവെ ഡൂഡിലുമായി ബന്ധമുളള പേജുകളിലേക്കാണ് തിരിച്ച് വിടപ്പെടുന്നത് .2014 ലെ കണക്ക് പ്രകാരം ഗൂഗിൾ 2000-ൽ പരം ഡൂഡിലുകൾ പ്രസിദ്ധീകരിച്ചിടുണ്ട്.
വിവിധരാജ്യങ്ങൾക്ക് അനുസൃതമായി  അതത് രാജ്യങ്ങളിലെ ഗൂഗിൾ ഡൂഡിൽ വ്യത്യസ്തരീതിയിൽ കാണപ്പെടാറുണ്ട്.
വർഗ്ഗം:ഗൂഗിൾ
കേപ്പ് ഹെയർ
അറേബ്യ, ആഫ്രിക്ക, ഇന്ത്യ എന്നിവിടങ്ങളിൽ കാണപ്പെടുന്ന ഒരു വന്യ മുയൽ വർഗ്ഗമാണ് കേപ്പ് ഹെയർ (Lepus capensis). ഇവയെ ബ്രൌൺ മുയൽ അഥവാ ഡെസർട്ട് മുയൽ എന്നും വിളിക്കാറുണ്ട്. കേപ്പ് ഹെയർ സാധാരണ മുയലുകളിൽ നിന്നു തികച്ചും വ്യത്യസ്തമാണ്. മരുഭൂമിയിൽ അതിവേഗം ചാടിയോടുന്നതിന് അനുയോജ്യമാണ് ഇവയുടെ പിൻകാലുകൾ. ഇവയുടെ കണ്ണുകൾ സാധാരണയിലും വലുതാണ്. കണ്ണകൾക്കു ചുറ്റും ഒരു വെളുത്ത വലയമുണ്ട്. അവയുടെ രോമക്കുപ്പായം മങ്ങിയ ബ്രൌൺ നിറം മുതൽ ഇളം ചുവപ്പ്, മണൽനിറം ഒക്കെയാകാം. ആൺമുയലിനേക്കാൾ പെൺമുയലിനു വലിപ്പം കൂടുതലായിരിക്കും. ഇവ അതിവേഗ ഓട്ടക്കാരാണ്. ചീറ്റ മാത്രമാണ് ഇവയെ ഒാടിപ്പിടിക്കുവാൻ കെൽപ്പുള്ള ഏക മൃഗം. പുള്ളിപ്പുലി, കരാക്കൽസ്, ചെന്നായ്ക്കള്‌‍ തുടങ്ങിയ മറ്റു മൃഗങ്ങൾ ഇവയെ തക്കം പാർത്തിരുന്നു പിടിക്കുകയാണ് ചെയ്യാറുള്ളത്. ഇവയുടെ ഗർഭഗാലം 42 ദിവസങ്ങളാണ്. ഒരു തവണ മൂന്നു മുതൽ നാലുവരെ കുഞ്ഞുങ്ങളുണ്ടാകാറുണ്ട്. ഇവയുടെ കുഞ്ഞുങ്ങൾ ജനിച്ചയുടനെ കണ്ണകൾ തുറക്കുകയും നടക്കാൻ തുടങ്ങുകയും ചെയ്യാറുണ്ട്.
അവലംബം
വർഗ്ഗം:സഹാറയിലെ ജന്തുജാലം വർഗ്ഗം:മുയലുകൾ
പാണ്ഡൻ കേക്ക്
ലഘുവും മൃദുവുമായ പച്ച നിറമുള്ള ഒരു സ്പോഞ്ച് കേക്ക് ആണ് പാണ്ഡൻ കേക്ക്. ബിരിയാണിക്കൈതയുടെ ഇലയുടെ നീരിൽ സുഗന്ധപൂരിതമാക്കിയ പാൻഡൻ ചിഫൺ എന്നും അറിയപ്പെടുന്ന ഈ കേക്ക് തെക്ക് കിഴക്കൻ ഏഷ്യൻ പ്രദേശത്ത് ആണ് ഉത്ഭവിച്ചത്. ഇൻഡോനേഷ്യ, മലേഷ്യ, ഫിലിപ്പീൻസ്, സിംഗപ്പൂർ, വിയറ്റ്നാം, ലാവോസ്, തായ്ലാന്റ്, ശ്രീലങ്ക, ഹോങ്കോംഗ്, ചൈന, കൂടാതെ നെതർലാന്റ്സ്, ചരിത്രപരമായ ഇന്തോനേഷ്യയുടെ കോളനിബന്ധത്തിൻറെ ഫലമായി പ്രത്യേകിച്ച് ഇൻഡോ സമൂഹക്കാരുടെ ഇടയിലും ഈ കേക്ക് പ്രശസ്തമാണ്.
ചരിത്രവും ഉത്ഭവവും
കേക്കിന്റെ യഥാർത്ഥ ഉറവിടം വ്യക്തമല്ല. തെക്കുകിഴക്കൻ ഏഷ്യയിൽ, യൂറോപ്യൻ കോളനിവൽക്കരണത്തിലൂടെ കേക്ക് നിർമ്മാണ രീതി ഈ മേഖലയിലേക്ക് കൊണ്ടുവന്നു. പണ്ട് ഇന്തോനേഷ്യ ഒരു ഡച്ച് കോളനിയും ഫിലിപ്പീൻസ് ഒരു സ്പാനിഷ് കോളനിയും മലേഷ്യയും സിംഗപ്പൂരും ബ്രിട്ടീഷുകാരുടെ കൈവശമായിരുന്നു. സ്വാഭാവികമായും, യൂറോപ്യൻ കോളനിക്കാർ അവരുടെ വിഭവങ്ങൾ അവരോടൊപ്പം കൊണ്ടുവന്നു. റൊട്ടി, കേക്ക്, പേസ്ട്രി നിർമ്മാണ രീതികൾ എന്നിവയിൽ ഏറ്റവും വ്യക്തമായ സ്വാധീനം ചെലുത്തി. തെക്കുകിഴക്കൻ ഏഷ്യൻ പാചകരീതിയിൽ, സുഗന്ധം നൽകാൻ പാൻഡൻ ഇല വളരെ ഹൃദ്യമായ സുഗന്ധവൃജ്ഞനമാണ്. കൂടാതെ തേങ്ങചേർത്ത സുഗന്ധമുള്ള ചോറ്, പരമ്പരാഗത ദോശ, മധുര പലഹാരങ്ങൾ, പാനീയങ്ങൾ എന്നിവ പോലുള്ള വിവിധ വിഭവങ്ങളിൽ ചേർത്തു. പ്രാദേശികമായി ലഭിക്കുന്ന ചേരുവകളുള്ള യൂറോപ്യൻ കേക്ക് നിർമ്മാണ രീതികളുടെ സംയോജനമാണ് സുഗന്ധമുള്ള പാണ്ടൻ കേക്ക് സൃഷ്ടിച്ചത്.
അവലംബം
വർഗ്ഗം:മധുരപലഹാരങ്ങൾ വർഗ്ഗം:കേക്കുകൾ വർഗ്ഗം:ഫിലിപ്പൈൻ പാചകം
നടുവിൽ ജുമുഅത്ത് പള്ളി (ജാറം)
മലപ്പുറം ജില്ലയിലെ തിരൂരങ്ങാടി നഗരസഭയിൽ സ്ഥിതി ചെയ്യുന്ന മുസ്ലിംപള്ളിയാണ് നടുവിൽ ജുമുഅത്ത് പള്ളി. ഏകദേശം 500 വർഷത്തെ പഴക്കമുള്ള ഈ പള്ളിക്ക് നിർമിച്ചത് അറക്കൽ കുടുംബമാണ്. സ്രാമ്പി ആയിരുന്ന കൊച്ചു പള്ളി പിന്നീട് ജുമുഅത്ത് പള്ളിയായി വികസിപ്പിച്ചു. ഈ പള്ളി ദർസിൽ മുസ്ലിം ജ്ഞാനികളായ ശൈഖ് സയ്യിദ് അഹ്മദ് സൈനി ദഹ് ലാൻ, ശൈഖ് യൂസുഫുന്നബ്ഹാനി,  ശൈഖ് അബ്ദുൽ ഹമീദ് ശർവാനി, മുഫ്തി മുഹമ്മദ് ഹസ്ബുല്ലാ എന്നിവരുടെ ശിഷ്യന്മാർ അധ്യാപനം നടത്തിയിട്ടുണ്ട്. ആലി മുസ്‌ലിയാർ, നെല്ലിക്കുത്ത് മുഹമ്മദ് മുസ്‌ലിയാർ, ചെറിയ മുണ്ടംകുഞ്ഞിപ്പോക്കർ മുസ്‌ലിയാർ തുടങ്ങിയവർ ഈ പള്ളി ദർസിലെ മറ്റ് അധ്യാപകരാണ്.
ജാറം
ഏറനാട്ടിലെ സൂഫി സന്യാസി അറബി തങ്ങളുടെ മൃത കുടീരമാണ് നടുവിലത്തെ ജാറം എന്നപേരിൽ അറിയപ്പെടുന്നത്. തിരൂരങ്ങാടി നടുവിലത്തെ പള്ളിയോട് അനുബന്ധിച്ചാണ് ഈ ജാറം സ്ഥിതിചെയ്യുന്നത്.
യമനിലെ ഹള്റൽ മൗത്തിൽ നിന്നുമാണ് അറബി തങ്ങൾ എന്ന സൂഫി മലബാറിലേക്ക് വന്നെത്തുന്നത്. മത പ്രബോധനാർത്ഥം ഉൾ നാടുകളിലേക്ക് ഇദ്ദേഹം സഞ്ചരിക്കുകയും ഏറനാട് കേന്ദ്രീകരിച്ചു പ്രവർത്തനമാരംഭിക്കുകയുമുണ്ടായി. കൊളോണിയൽ വിരുദ്ധനും കുടിയാന്മാരോട് സഹാനഭൂതി കാട്ടുന്ന വ്യക്തിതവുമായിരുന്നു അദ്ദേഹം.
ബ്രിട്ടീഷ് ജന്മി വിരുദ്ധ പോരാട്ടത്തിന് മുൻപ് മാപ്പിളമാർ അനുഗ്രഹം തേടി ഇവിടം സന്ദർശിക്കുക പതിവായിരുന്നു. മമ്പുറം സയ്യിദ് അലവി, ഉമർ ഖാളി, സയ്യിദ് ഫസൽ, ആലി മുസ്‌ലിയാർ തുടങ്ങിയവർ അറബി തങ്ങളുടെ ശവകുടീരത്തിൽ സന്ദർശനം നടത്തിയിട്ടുണ്ട്. എല്ലാ വർഷവും റമ്ദാൻ പതിനെട്ടിന് അറബി തങ്ങളുടെ  ഓർമ്മ പുതുക്കി ഉറൂസ് കൊണ്ടാടപ്പെടുന്നു.
മാധവി മുദ്‌ഗൽ
അറിയപ്പെടുന്ന ഒരു ഇന്ത്യൻ ശാസ്ത്രീയ നർത്തകിയാണ് മാധവി മുദ്‌ഗൽ. ഒഡീസി നൃത്ത ശൈലിയിലാണ് ഇവരുടെ പ്രാഗൽഭ്യം. 1984-ൽ സംസ്കൃതി അവാർഡ്, 1990-ൽ പത്മശ്രീ, 1996-ൽ ഒറീസ്സ സംസ്ഥാന സംഗീത നാടക അക്കാദമി അവാർഡ്, 1997-ൽ ഫ്രഞ്ച് ഗവണ്മെന്റിന്റെ ഗ്രാൻഡ് മെഡയിൽ ഡി ലാ വിൽ, 2000-ൽ കേന്ദ്ര സംഗീത നാടക അക്കാദമി അവാർഡ്, 2002ൽ ഡൽഹി സംസ്ഥാന പരിഷത്ത് സമ്മാൻ എന്നിവ ഉൾപ്പെടെ നിരവധി പുരസ്കാരങ്ങൾ കരസ്ഥമാക്കിയിട്ടുണ്ട്. 2004-ൽ നൃത്യചൂഡാമണി എന്ന ബഹുമതിക്കർഹയായി. പ്രശസ്ത നർത്തകിയായ ആരുഷി മുദ്‌ഗൽ അനന്തരവളാണ്
ആദ്യകാലജീവിതം
ഹിന്ദുസ്ഥാനി സംഗീതം, ക്ലാസിക്കൽ നൃത്തം എന്നിവയ്ക്ക് ന്യൂ ഡെൽഹിയിൽ ഏറ്റവും പ്രസിദ്ധമായ ഗന്ധർവ മഹാദ്യാലയത്തിന്റെ സ്ഥാപകനായ പ്രൊഫസർ വിനയ് ചന്ദ്ര മൗദ്ഗല്യയുടെ മകളായി മാധവി മുദ്ഗൽ ജനിച്ചു. കലയും നൃത്തവുമായി ആഴത്തിലുള്ള സ്നേഹം കുടുംബ പാരമ്പര്യത്തിൽ നിന്ന് ലഭിച്ചു. ഗുരു ശ്രീ ഹരേകൃഷ്ണ ബേർഹയുടെ ശിക്ഷണത്തിൽ നൃത്തമഭ്യസിച്ചു തുടങ്ങിയ മാധവിയുടെ മികവ് വൈകാതെ തിരിച്ചറിയപ്പെട്ടു. നാലാം വയസ്സിൽ തന്നെ അരങ്ങേറ്റം നടത്തി. തുടക്കത്തിൽ അവർ ഭരതനാട്യം, കഥക് തുടങ്ങിയവ പഠിച്ചു. പിന്നീട് ഒഡീസി തിരഞ്ഞെടുക്കുകയായിരുന്നു. മഹാനായ ഗുരു കേളു ചരൺ മഹാപത്രയുടെ കീഴിൽ ഒരു മികച്ച നർത്തകിയായി മാധവി മുദ്ഗൽ പേരെടുത്തു.
കുടുംബം
പ്രശസ്ത ഹിന്ദുസ്ഥാനി സംഗീതജ്ഞനും പത്മശ്രീ ജേതാവുമായ മധുപ് മുദ്ഗൽ സഹോദരനാണ്. ഇദ്ദേഹത്തിന്റെ മകളാണ് പ്രശസ്ത നർത്തകിയായ ആരുഷി മുദ്ഗൽ. മറ്റൊരു സഹോദരൻ മുകുൾ മുദ്ഗൽ പഞ്ചാബ്-ഹരിയാന ഹൈക്കോടതി ചീഫ് ജസ്റ്റിസ് ആയിരുന്നു. 2013-ലെ ഐ.പി.എൽ വാതുവെയ്പ് കേസ് അന്വേഷിച്ച മുദ്ഗൽ കമ്മിറ്റിയുടെ തലവൻ ഇദ്ദേഹമായിരുന്നു. മുകുൾ മുദ്ഗലിന്റെ മുൻഭാര്യയായിരുന്നു പ്രശസ്ത ഗായിക ശുഭാ മുദ്ഗൽ. ഇവരുടെ മകനും മാധവിയുടെ അനന്തരവനുമായ ധവൾ, ‘ഹാഫ് സ്റ്റെപ്പ് ഡൗൺ’ എന്ന പ്രശസ്ത റോക്ക് ബാൻഡിലെ പ്രധാന ഗായകനാണ്.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:1951-ൽ ജനിച്ചവർ
ജി.എച്ച്.എസ്.എസ്. ശൂരനാട്
കൊല്ലം ജില്ലയിലെ കുന്നത്തൂർ നിയോജകമണ്ഡലത്തിലെ ഒരു സർക്കാർ വിദ്യാലയമാണ് ഗവൺമെന്റ് ഹയർ സെക്കണ്ടറി സ്കൂൾ ശൂരനാട്.
ചരിത്രം
1949 ജൂൺ മാസത്തിൽ, കളത്തൂർ വി. ഗോപാലപിള്ള നൽകിയ ഒരേക്കർ സ്ഥലത്ത് സ്ഥാപിതമായ ഇംഗ്ളീഷ് സ്ക്കൂളാണ് പിന്നീട് ശൂരനാട് ഗവണ്മെന്റ് ഹയർ സെക്കൻഡറി സ്ക്കൂളായത്. മുടിയിൽത്തറ വി.ഭാസ്ക്കർ, കുമ്പളത്ത് ശങ്കുപ്പിള്ള എന്നിവരുടെ പിന്തുണയോടെ തെന്നില ബംഗ്ളാവിൽ ശ്രീ.എൻ. ഗോവിന്ദപ്പിള്ള (പ്രസിഡന്റ്), കളത്തൂർ.വി.ഗോപാലപിള്ള(സെക്രട്ടറി) എന്നിവരുൾപ്പെട്ട 15 അംഗ കമ്മിറ്റിയാണ് സ്ക്കൂളിന്റെ നേതൃത്വം വഹിച്ചിരുന്നത്. 1954 – ൽ സ്ക്കൂളിലെ ആദ്യത്തെ എസ്.എസ്.എൽ.സി. ബാച്ച് പരീക്ഷയെഴുതി. 1959 – ൽ വിദ്യാലയം സർക്കാർ ഏറ്റെടുത്തു. പൊതുറോഡിന് കിഴക്ക് വശത്ത് ഹയർ സെക്കൻഡറിയും, സ്ക്കൂൾ ഓഫീസുകളും, പടിഞ്ഞാറുവശം ഹൈസ്ക്കൂൾ വിഭാഗവും പ്രവർത്തിക്കുന്നു.
ഭൗതിക സൗകര്യങ്ങൾ
മൂന്ന് ഏക്കർ ഭൂമിയിലാണ് വിദ്യാലയം സ്ഥിതി ചെയ്യുന്നത്. ഹൈസ്കൂളിന് 5 കെട്ടിടങ്ങളിലായി 30 ക്ലാസ് മുറികളും ഹയർ സെക്കണ്ടറിക്ക് 2 കെട്ടിടങ്ങളിലായി 12 ക്ലാസ് മുറികളുമുണ്ട്. അതിവിശാലമായ ഒരു കളിസ്ഥലം വിദ്യാലയത്തിനുണ്ട്.
യു.പി.യ്ക്കം, ഹൈസ്കൂളിനും ഹയർസെക്കണ്ടറിക്കും വെവ്വേറെ കമ്പ്യൂട്ടർ ലാബുകളുണ്ട്. രണ്ട് ലാബുകളിലുമായി ഏകദേശം ഇരുപത്തഞ്ചോളം കമ്പ്യൂട്ടറുകളുണ്ട്. ബ്രോഡ്ബാന്റ് ഇന്റർനെറ്റ് സൗകര്യം ലഭ്യമാണ്.
മികവിന്റെ കേന്ദ്രം
2020 ൽ ഈ സ്കൂൾ മികവിന്റെ കേന്ദ്രമായി ഉയർത്തപ്പെട്ടു. സംസ്‌ഥാന സർക്കാരിന്റെ പൊതു വിദ്യാഭ്യാസ സംരക്ഷണ യജഞം പദ്ധതിയിലാണ് ഈ പൊതു വിദ്യാലയം മികവിന്റെ കേന്ദ്രമായത്‌. ഇതിന്റെ ഉദ്ഘാടനം, 2020 സെപ്റ്റംബർ 9 ന് കൈറ്റ് വിക്ടേർസ് ചാനൽ വ‍ഴി ഓൺ ലൈനായി മുഖ്യമന്ത്രി പിണറായി വിജയൻ നിർവഹിച്ചു. ഒരു നിയോജക മണ്ഡലത്തിൽ നിന്നും ഒരു സ്കൂൾ എന്ന നിലയിൽ 140 സ്‌കൂളുകളെ മികവിന്റെ കേന്ദ്രങ്ങളായി ഉയർത്തുന്ന പദ്ധതിയിൽ ഉൾപ്പെട്ടതാണ് ഈ സ്കൂൾ. ഹൈടെക് സൗകര്യങ്ങളോടെ രണ്ട് പുതിയ കെട്ടിടങ്ങൾ നിർമ്മിച്ചു. പുതിയ കെട്ടിടത്തിൽ ശാസ്ത്ര ഗണിത ശാസ്ത്ര ഐടി വിദേശ ഭാഷ എന്നിവ പഠിക്കാൻ സൗകര്യമുള്ള ലാബുകൾ, പെൺ കുട്ടികൾക്ക് വിശ്രമ മുറികൾ എന്നിവയുണ്ട്.
അവലംബം
വർഗ്ഗം:സർക്കാർ വിദ്യാലയങ്ങൾ വർഗ്ഗം:കൊല്ലം ജില്ലയിലെ വിദ്യാലയങ്ങൾ വർഗ്ഗം:മികവിന്റെ കേന്ദ്രങ്ങളായി തെരഞ്ഞെടുക്കപ്പെട്ട വിദ്യാലയങ്ങൾ
ശില്പം
കലാപരമായി നിർമ്മിക്കപ്പെട്ട വസ്തുവാണ് ശില്പം. ത്രിമാനരൂപമാണ് ഇവയ്ക്കുണ്ടാവുക.
നിർമ്മാണ വസ്തുക്കൾ
കല്ല്, മണ്ണ്, മരം, ലോഹം, പ്ലാസ്റ്റിക്, സിമന്റ് തുടങ്ങി ഏത് വസ്തുവും ശില്പനിർമ്മാണത്തിന് ഉപയോഗിക്കുന്നുണ്ട്. നിർമ്മാണവസ്തുവിന്റെ സവിശേഷത ശില്പത്തിന്റെ ആയുസ്സിനെ നിർണ്ണയിക്കുന്നു. കല്ലിൽ നിർമ്മിക്കപ്പെട്ട വളരെ പുരാതനങ്ങളായ ശില്പങ്ങളും നിലനിൽക്കുന്നുണ്ട്. കളിമണ്ണ് നിർമ്മിതമായവയും കാര്യമായ കേടുകൂടാതെ കാലത്തെ അതിജീവിക്കുന്നുണ്ട്.
നിർമ്മാണം
പുരാതന ശില്പങ്ങളിൽ കൂടുതലും കൊത്തിയെടുക്കപ്പെട്ടവയാണ്. എന്നാൽ ആധുനിക കാലത്ത് ശില്പം കൊത്തുന്നതിന് പുറമേ, വിവിധ ഭാഗങ്ങൾ ഒട്ടിച്ചോ അച്ചിലൊഴിച്ച് വാർത്തോ നിർമ്മിക്കപ്പെടുന്നുണ്ട്.
ശിൽപങ്ങളും വിശ്വാസവും
ഇന്ന് നിലനിൽക്കുന്ന ശില്പങ്ങളിൽ ഭൂരിഭാഗവും വിശ്വാസവുമായി ബന്ധപ്പെട്ടവയാണ്. അവയ്ക്ക് ഏതെങ്കിലുമൊരു മതവുമായോ ജനവിഭാഗവുമായോ അഭേദ്യമായ ബന്ധമുണ്ട്.
അവലംബം
വർഗ്ഗം:ശില്പകല
ഇടത്- വലത്- വശ ട്രാഫിക്
ഇടതുവശ ട്രാഫിക് (എൽ‌എച്ച്‌ടി) വലതുവശ ട്രാഫിക് (ആർ‌എച്ച്‌ടി) എന്നിങ്ങനെ രണ്ടു ട്രാഫിക്ക് രീതികൾ ലോകത്തു നിലവിലുണ്ട്. എതിർദിശയിൽ നിന്നു വരുന്ന വാഹനങ്ങൾ തമ്മിൽ കൂട്ടിമുട്ടാതിരിക്കാനും തടസമുണ്ടാകാതിരിക്കാനുമായി റോഡിന് ഇരുവശത്തും എതിർ ദിശകളിൽ സഞ്ചരിക്കുന്ന വാഹനങ്ങളെ തമ്മിൽ വേർതിരിക്കുന്ന സംവിധാനമാണിത്. ആഗോളമായി 34% രാജ്യങ്ങളിൽ റോഡിന്റെ ഇടതുവശത്തുകൂടി ഡ്രൈവ് ചെയ്യുന്നു. ബാക്കിയുള്ള 66% രാജ്യങ്ങളിലും ഡ്രൈവ് ചെയ്യുന്നത് റോഡിന്റെ വലതുവശം ചേർന്നാണ്. റോഡുകളുടെ എണ്ണത്തിലാണെങ്കിൽ 28% ഇടതുവശവും വലതുവശം 72% ആണ് ഉപയോഗിക്കുന്നത്.
1919ൽ ലോകത്തിന്റെ 104 രാജ്യങ്ങൾ എൽ‌എച്ച്‌ടിയും ആർ‌എച്ച്‌ടിയും തുല്യം എന്ന നിലയിൽ ആയിരുന്നു. 1919നും 1986നും ഇടയിൽ എൽ‌എച്ച്‌ടിയിൽ നിന്നും 34 രാജ്യങ്ങൾ ആർ‌എച്ച്‌ടിയിലേക്ക് മാറി. 165 രാജ്യങ്ങളിലും ടെറിട്ടറികളിലും ആർ‌എച്ച്‌ടി ഉപയോഗിക്കുന്നുണ്ട്. ബാക്കിയുള്ള 75 രാജ്യങ്ങളിലും ടെറിട്ടറികളിലും എൽ‌എച്ച്‌ടി ഉപയോഗിക്കുന്നു.
നഗരത്തിലെ റോഡുകൾ‌ പോലുള്ള കൂടുതൽ‌ തിരക്കുള്ള സംവിധാനങ്ങളിൽ‌ ഈ രീതി അല്പം കൂടി വിപുലീകരിച്ചിരിക്കുന്നു. ഇവയെ "വൺ‌-വേ സ്ട്രീറ്റുകൾ‌" എന്ന് വിളിക്കുന്നു. ഇതിലൂടെ ഗതാഗതം ഒരു ദിശയിൽഏക്ക് മാത്രമായി ക്രമീകരിച്ചിരിക്കുന്നു.
ഗ്രാവിറ്റിനോ
അതിസമമിതിയേയും  പൊതു ആപേക്ഷികതാസിദ്ധാന്തത്തെയും   യോജിപ്പിച്ച അതിഭൂഗുരുത്വസിദ്ധാന്തങ്ങൾ   പ്രവചിച്ച കണികകളാണ് ഗ്രാവിറ്റിനോകൾ
ഗ്രാവിറ്റോണുകളുടെ അതിസമമിതി  പങ്കാളികളായ ഈ ഫെർമിയോണുകളുടെ ചക്രണം(spin) 2/3 ആണ്. അതിഭൂഗുരുത്വ പരസ്പരവർത്തനങ്ങളിലെ വാഹകരാണ്  ഗ്രാവിറ്റിനോകൾ. അതായത് വൈദ്യുതകാന്തിക ബലത്തിൽ ഫോട്ടോണുകളും  ഗുരുത്വബലത്തിൽ  ഗ്രാവിറ്റോണുകളും  വാഹകരാകുന്നതു  പോലെ. ഇരുണ്ട ദ്രവ്യത്തിലെ  നിയുക്ത കക്ഷികളാണ്  ഗ്രാവിറ്റോണുകളെങ്കിലും  അവ  പ്രപഞ്ചത്തിന്റെ  ആദിയിൽ  തന്നെ    സൃഷ്ടിക്കപ്പെട്ടിരുന്നു. കണക്കുകൾ  അനുസരിച്ച്   അവയുടെ  സാന്ദ്രത   ഇരുണ്ടദ്രവ്യത്തിന്റെ   ശരാശരി   സാന്ദ്രതയെക്കാൾ   വളരെ   കൂടുതലാണ് (ഇത് ഗ്രാവിറ്റിനോകൾ സ്ഥായി   ഉള്ളവയാണെങ്കിലുള്ള  അവസ്ഥയാണ്) ഗ്രാവിറ്റിനോകൾ  സ്ഥായി  ഉള്ളവ  അല്ലെങ്കിൽ,  അവയുടെ  അപചയംമൂലം   ഇരുണ്ടദ്രവ്യ  സാന്ദ്രതയിലേക്ക്   വേണ്ടത്ര  സംഭാവന   ചെയ്യാൻ  അവയ്ക്ക്  കഴിയാതെ   വരും. പക്ഷേ,   കണക്കുകൾ    അനുസരിച്ച്    അപചയത്തിനു   വേണ്ടി    വരുന്ന   സമയം     ആണവ സംശ്ലഷണയുഗത്തേക്കാൾ (Nucleosynthesis Era) നീണ്ടതാണ്. അതായത് സ്ഥായി   ഉള്ളവയല്ലെങ്കിൽ    അപചയപ്രകിയയുടെ  അനന്തരഫലമായി    അണുകേന്ദ്രങ്ങൾ   ഉന്മൂലനം   ചെയ്യപ്പെട്ട്   പ്രപഞ്ചം   ഹൈഡ്രജൻ   മാത്രമുള്ള   ഒന്നായി   തീരുമായിരുന്നു. അങ്ങനെ   നക്ഷത്രരൂപികരണം    അസാദ്ധ്യമായി    തീരുമായിരുന്നു. അതുകൊണ്ട്   യാഥാർത്ഥ്യങ്ങളുമായി    പൊരുത്തപ്പെടാത്ത,   ഗ്രാവിറ്റിനോകളുടെ   സ്ഥായിയില്ലാത്ത    അവസ്ഥയെ   നിരാകരിക്കേണ്ടി    വരുന്നു.
അവലംബം
വർഗ്ഗം:കണികാഭൗതികം
ലീ കോക്കറൽ
മാനേജ്മെന്റെ പരിശീലകനും വാൾട്ട് ഡിസ്നി സ്ഥാപനങ്ങളുടെ ഭരണമേധാവിയുമായി പ്രവർത്തിച്ചിരുന്ന (2006 വരെ) വ്യക്തിയാണ് ലീ കോക്കറൽ(ജ: 1944- ഒക്ലഹോമ). അദ്ദേഹത്തിന്റെ ക്രിയേറ്റിങ്ങ് മാജിക് എന്ന ഗ്രന്ഥം 12 ഭാഷകളിലേയ്ക്കു തർജ്ജിമ ചെയ്യപ്പെട്ടിട്ടുണ്ട്.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:വാൾട്ട് ഡിസ്നി വേൾഡ് വർഗ്ഗം:1944-ൽ ജനിച്ചവർ
അഴകം ദുർഗ്ഗാദേവി ക്ഷേത്രം
കേരളത്തിൽ തൃശ്ശൂർ ജില്ലയിലെ കൊടകരയിൽ സ്ഥിതിചെയ്യുന്ന ക്ഷേത്രമാണ് അഴകം ദുർഗ്ഗാദേവി ക്ഷേത്രം. മഹാവിഷ്ണുവിന്റെ അവതാരങ്ങിളിൽ ഒന്നായ പരശുരാമനാൽ പ്രതിഷ്ഠിക്കപ്പെട്ട കേരളത്തിലെ നൂറ്റെട്ട് ദുർഗ്ഗാക്ഷേത്രങ്ങളിൽ വെള്ളിത്തട്ടഴകം എന്നറിയപ്പെടുന്നത് ഈ ദുർഗ്ഗാക്ഷേത്രമാണ്. പശ്ചിമദിക്കിലേക്ക് ദർശനമായി കുടികൊള്ളുന്ന കന്യാരൂപത്തിലുള്ള ദുർഗ്ഗാദേവിയാണ്‌ പ്രതിഷ്ഠാ സങ്കല്പം. പൊങ്കാല, പ്രതിഷ്ഠാദിനം, ദുർഗ്ഗാഷ്ടമി എന്നിവ വിശേഷമായി ആഘോഷിച്ചുവരുന്നു. കൊടകരയിൽ നിന്നും 2 കിലോമീറ്റർ തെക്കുകിഴക്കായി അഴകം ദേശത്താണ് ക്ഷേത്രം സ്ഥിതിചെയ്യുന്നത്.
അവലംബം
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ
രോഗലക്ഷണ ചികിൽസ
രോഗിയിൽ പ്രകടമാകുന്ന ലക്ഷണങ്ങൾ മനസ്സിലാക്കി അവയിൽ നിന്നും ആശ്വാസവും അത് മൂലം സൗഖ്യവും നൽക്കാൻ ഉദ്ദേശിച്ച് സ്വീകരിക്കുന്ന നടപടികളേയാണ് രോഗലക്ഷണ ചികിൽസ എന്ന് പറയുന്നത്. ഇവിടെ രോഗത്തിന്റെ മൂല കാരണം അല്ല നിർമ്മാർജ്ജനം ചെയ്യാൻ ശ്രമിക്കുന്നത്. മൂല കാരണം കണ്ടെത്തുമ്പോഴേക്ക് തന്നെയും രോഗിക്ക് അല്പമെങ്കിലും ശമനവും സൗഖ്യവും നൽകുക എന്നതാണ് ലക്ഷണ ചികിൽസയുടെ ഉദ്ദേശം. ജലദോഷം പോലെയുള്ള പല വൈറസ് അണുബാധ അവസ്ഥകളിൽ രോഗലക്ഷണ ചികിൽസ മാത്രമായിരിക്കും ഏക പോംവഴി.
രോഗ ലക്ഷണ ചികിൽസയിലെ അപകട സാധ്യത
രോഗ ലക്ഷണ ചികിൽസ ഒട്ടും അഭികാമ്യമല്ലാത്തതും ചിലപ്പോൾ അപകടകരവും ആയ സന്ദർഭങ്ങൾ ഉണ്ടാവാം. ഉദാഹരണങ്ങൾ:
ചെറിയ ചൂട് മാത്രം കാണിക്കുന്ന പനി അണുബാധയുടെ ലക്ഷണമാകാം. എന്നൽ താപ ശമന ഔഷധങ്ങൾ (anti pyretic) കൊണ്ട് പനി കുറയ്ക്കാൻ ശ്രമിക്കുമ്പോൾ അണുബധ നിർമ്മാർജ്ജനം നടക്കാതിരിക്കുകയും അണുബാധ ലക്ഷണങ്ങൾ പ്രകടമാവാതിരിക്കുകയും ചെയ്യുന്നു. ചികിൽസിക്കപ്പെടാതെ പോകുന്ന അണുബാധ അവയവങ്ങളെ ഗുരുതരമായി ബാധിക്കുകയും ജീവഹാനി പോലും സംഭവിക്കാവുന്ന നിലയിലേക്ക് നീങ്ങുകയും ചെയ്തേക്കാം
ഇതും കാണുക
വർഗ്ഗം:ചികിത്സാരീതികൾ
ടോർ (അജ്ഞാത നെറ്റ്‌വർക്ക്)
അജ്ഞാത ആശയവിനിമയം പ്രാപ്തമാക്കുന്നതിനുള്ള സ്വതന്ത്രവും ഓപ്പൺ സോഴ്‌സ് സോഫ്റ്റ്വെയറുമാണ് ടോർ. യഥാർത്ഥ സോഫ്റ്റ്‌വെയർ പ്രോജക്റ്റ് നാമമായ "ദി ഒനിയൻ റൗട്ടർ" എന്നതിന്റെ ചുരുക്കപ്പേരിൽ നിന്നാണ് ഈ പേര് ഉത്ഭവിച്ചത്. നെറ്റ്‌വർക്ക് നിരീക്ഷണമോ ട്രാഫിക് വിശകലനമോ നടത്തുന്ന ഏതൊരാളിൽ നിന്നും ഒരു ഉപയോക്താവിന്റെ സ്ഥലവും ഉപയോഗവും മറച്ചുവെക്കുന്നതിനായി ഏഴായിരത്തിലധികം റിലേകൾ അടങ്ങുന്ന സൗജന്യ, ലോകമെമ്പാടുമുള്ള സന്നദ്ധ ഓവർലേ നെറ്റ്‌വർക്ക് വഴി ടോർ ഇന്റർനെറ്റ് ട്രാഫിക്കിനെ നയിക്കുന്നു. ടോർ ഉപയോഗിക്കുന്നത് വഴി ഉപയോക്താവിന്റെ ഇന്റർനെറ്റ് പ്രവർത്തനം കണ്ടെത്തുന്നത് കൂടുതൽ പ്രയാസകരമാക്കുന്നു: ഇതിൽ "വെബ്‌സൈറ്റുകൾ, ഓൺലൈൻ പോസ്റ്റുകൾ, തൽക്ഷണ സന്ദേശങ്ങൾ, മറ്റ് ആശയവിനിമയ ഫോമുകൾ എന്നിവയിലേക്കുള്ള സന്ദർശനങ്ങൾ" ഉൾപ്പെടുന്നു. ടോർ കൊണ്ട്‌ ഉദ്ദേശിക്കുന്ന ഉപയോഗം അതിന്റെ ഉപയോക്താക്കളുടെ സ്വകാര്യതയും അവരുടെ ഇന്റർനെറ്റ് പ്രവർത്തനങ്ങൾ ശ്രദ്ധിക്കാതെ സൂക്ഷിക്കുന്നതിലൂടെ അവരുടെ രഹസ്യസ്വഭാവമുള്ള ആശയവിനിമയം നടത്താനുള്ള സ്വാതന്ത്ര്യവും കഴിവുമാണ്.
ടോർ വഴി ഒരു ഓൺലൈൻ സേവനം ഉപയോഗിക്കുന്നതിൽ നിന്ന് ടോർ തടയുന്നില്ല. ടോർ ഒരു ഉപയോക്താവിന്റെ സ്വകാര്യത പരിരക്ഷിക്കുന്നു. പക്ഷേ ആരെങ്കിലും ടോർ ഉപയോഗിക്കുന്നു എന്ന വസ്തുത മറയ്ക്കുന്നില്ല. ചില വെബ്‌സൈറ്റുകൾ ടോറിലൂടെ അനുമതി നിയന്ത്രിക്കുന്നു. ഉദാഹരണത്തിന്, പ്രത്യേക അനുമതി തേടിയില്ലെങ്കിൽ ടോർ ഉപയോക്താക്കൾ ലേഖനങ്ങൾ എഡിറ്റുചെയ്യാനുള്ള ശ്രമങ്ങളെ വിക്കിപീഡിയ തടയുന്നു.
ഒരു കമ്മ്യൂണിക്കേഷൻ പ്രോട്ടോക്കോൾ സ്റ്റാക്കിന്റെ ആപ്ലിക്കേഷൻ ലെയറിൽ ഒരു ഉള്ളിയുടെ പാളികൾ പോലെ കൂട്ടിയിട്ടിരിക്കുന്നതുപോലെ എൻ‌ക്രിപ്ഷൻ ചെയ്താണ് ഒണിയൻ റൂട്ടിംഗ് നടപ്പിലാക്കുന്നത്. ടോർ അടുത്ത നോഡ് ലക്ഷ്യസ്ഥാന ഐ.പി. വിലാസം ഉൾപ്പെടെയുള്ള ഡാറ്റ ഒന്നിലധികം തവണ എൻ‌ക്രിപ്റ്റ് ചെയ്യുകയും തുടർച്ചയായ, റാൻഡം-സെലക്ഷൻ ടോർ റിലേകൾ അടങ്ങുന്ന ഒരു വെർച്വൽ സർക്യൂട്ട് വഴി അയയ്ക്കുകയും ചെയ്യുന്നു. ഓരോ റിലേയും എൻ‌ക്രിപ്ഷന്റെ ഒരു പാളി ഡീക്രിപ്റ്റ് ചെയ്യുന്നു, ശേഷിക്കുന്ന എൻ‌ക്രിപ്റ്റ് ചെയ്ത ഡാറ്റ അതിലേക്ക് കൈമാറുന്നതിനായി സർക്യൂട്ടിലെ അടുത്ത റിലേ വെളിപ്പെടുത്തുന്നു. അന്തിമ റിലേ എൻ‌ക്രിപ്ഷന്റെ ആന്തരിക പാളി ഡീക്രിപ്റ്റ് ചെയ്യുകയും ഉറവിട ഐപി വിലാസം വെളിപ്പെടുത്തുകയോ അറിയുകയോ ചെയ്യാതെ യഥാർത്ഥ ഡാറ്റയെ ലക്ഷ്യസ്ഥാനത്തേക്ക് അയയ്ക്കുന്നു. ടോർ സർക്യൂട്ടിലെ ഓരോ ഹോപ്പിലും ആശയവിനിമയത്തിന്റെ റൂട്ടിംഗ് ഭാഗികമായി മറച്ചുവെച്ചിരിക്കുന്നതിനാൽ, ആശയവിനിമയ ഉറവിടങ്ങളെ അതിന്റെ ഉറവിടവും ലക്ഷ്യസ്ഥാനവും അറിയുന്നതിനെ ആശ്രയിക്കുന്ന നെറ്റ്‌വർക്ക് നിരീക്ഷണത്തിലൂടെ നിർണ്ണയിക്കാൻ കഴിയുന്ന ഏതൊരു പോയിന്റും ഈ രീതി ഇല്ലാതാക്കുന്നു.
എതിരാളികൾ ചില വഴികളിലൂടെ ഉപയോക്താവിനെ അജ്ഞാതമാക്കാതിരിക്കാൻ ശ്രമിച്ചേക്കാം. ഉപയോക്താവിന്റെ കമ്പ്യൂട്ടറിലെ ദുർബലമായ സോഫ്റ്റ്‌വേർ ഉപയോഗപ്പെടുത്തുന്നതിലൂടെയാണ് ഇത് നേടാനുള്ള ഒരു മാർഗ്ഗം. എൻ‌എസ്‌എയ്ക്ക് ഒരു ദുർബലത ലക്ഷ്യമിടുന്ന ഒരു സാങ്കേതികത ഉണ്ടായിരുന്നു - അവ "എഗോട്ടിസ്റ്റിക്കൽ ജിറാഫ്" എന്ന് രഹസ്യനാമം നൽകി - കാലഹരണപ്പെട്ട ഫയർഫോക്സ് ബ്രൗസർ പതിപ്പിൽ ഒരു സമയം ടോർ പാക്കേജുമായി കൂട്ടിച്ചേർക്കുന്നു, പൊതുവേ, ടോർ ഉപയോക്താക്കളെ അതിന്റെ എക്സ്കീസ്‌കോർ പ്രോഗ്രാമിന് കീഴിൽ അടുത്ത നിരീക്ഷണത്തിനായി ലക്ഷ്യമിടുന്നു. ടോറിനെതിരായ ആക്രമണങ്ങൾ അക്കാദമിക് ഗവേഷണത്തിന്റെ സജീവ മേഖലയാണ് ഇതിനെ ടോർ പ്രോജക്റ്റ് സ്വാഗതം ചെയ്യുന്നു. ടോറിന്റെ വികസനത്തിനുള്ള ധനസഹായത്തിന്റെ ഭൂരിഭാഗവും അമേരിക്കൻ ഐക്യനാടുകളിലെ ഫെഡറൽ ഗവൺമെന്റിൽ നിന്നാണ്, തുടക്കത്തിൽ ഓഫീസ് ഓഫ് നേവൽ റിസർച്ച്, ഡാർപ എന്നിവയിലൂടെ.
ചരിത്രം
ടോറിന്റെ പ്രധാന തത്ത്വം "ഒണിയൻ റൂട്ടിംഗ്" 1990 കളുടെ മധ്യത്തിൽ യുണൈറ്റഡ് സ്റ്റേറ്റ്സ് നേവൽ റിസർച്ച് ലബോറട്ടറി ജീവനക്കാർ, ഗണിതശാസ്ത്രജ്ഞൻ പോൾ സിവേഴ്സൺ, കമ്പ്യൂട്ടർ ശാസ്ത്രജ്ഞരായ മൈക്കൽ ജി. റീഡ്, ഡേവിഡ് ഗോൾഡ്ഷ്ലാഗ് എന്നിവർ വികസിപ്പിച്ചെടുത്തു. . ഉള്ളി റൂട്ടിംഗ് 1997 ൽ ഡാർപ(DARPA) വികസിപ്പിച്ചെടുത്തു.
ടോറിന്റെ ആൽഫ പതിപ്പ്, സിവേഴ്സണും കമ്പ്യൂട്ടർ ശാസ്ത്രജ്ഞരുമായ റോജർ ഡിങ്‌ലെഡൈനും നിക്ക് മാത്യൂസണും ചേർന്ന് വികസിപ്പിച്ചെടുത്തു തുടർന്ന് 2002 സെപ്റ്റംബർ 20 ന് സമാരംഭിച്ച ദി ജൂനിയർ റൂട്ടിംഗ് പ്രോജക്റ്റ് അഥവാ ടോർ പ്രോജക്റ്റ്. ഒരു വർഷത്തിനുശേഷം ആദ്യത്തെ പൊതു റിലീസ് സംഭവിച്ചു. 2004 ഓഗസ്റ്റ് 13 ന്, 13-ാമത് യുസെനിക്സ് സെക്യൂരിറ്റി സിമ്പോസിയത്തിൽ സൈവർസൺ, ഡിംഗ്‌ലെഡിൻ, മാത്യൂസൺ എന്നിവർ "ടോർ: ദ് സെക്കൻഡ്-ജനറേഷൻ ജൂനിയർ റൂട്ടർ" അവതരിപ്പിച്ചു. 2004 ൽ നേവൽ റിസർച്ച് ലബോറട്ടറി ടോറിനുള്ള കോഡ് ഒരു സൗജന്യ ലൈസൻസിന് കീഴിൽ പുറത്തിറക്കി, ഇലക്ട്രോണിക് ഫ്രോണ്ടിയർ ഫൗണ്ടേഷൻ (ഇഎഫ്എഫ്) അതിന്റെ വികസനം തുടരാൻ ഡിംഗ്‌ലെഡിനും മാത്യൂസണും ധനസഹായം നൽകി.
2006 ഡിസംബറിൽ ഡിംഗ്‌ലെഡൈൻ, മാത്യൂസൺ, മറ്റ് അഞ്ച് പേർ എന്നിവർ ടോർ പ്രോജക്ട് സ്ഥാപിച്ചു, മസാച്ചുസെറ്റ്സ് ആസ്ഥാനമായുള്ള 501 (സി) (3) ടോർ പരിപാലിക്കാനുള്ള ഉത്തരവാദിത്തമുള്ള ഗവേഷണ-വിദ്യാഭ്യാസ ലാഭരഹിത സംഘടന. ആദ്യ വർഷങ്ങളിൽ ദി ടോർ പ്രോജക്ടിന്റെ ധന സ്പോൺസറായി ഇ.എഫ്.എഫ് പ്രവർത്തിച്ചിരുന്നു, ദി ടോർ പ്രോജക്റ്റിന്റെ ആദ്യകാല സാമ്പത്തിക പിന്തുണക്കാരിൽ യുഎസ് ഇന്റർനാഷണൽ ബ്രോഡ്കാസ്റ്റിംഗ് ബ്യൂറോ, ഇന്റേൺ ന്യൂസ്, ഹ്യൂമൻ റൈറ്റ്സ് വാച്ച്, കേംബ്രിഡ്ജ് സർവകലാശാല, ഗൂഗിൾ, നെതർലാൻഡ്‌സ് ആസ്ഥാനമായുള്ള സ്റ്റിച്ചിംഗ് എൻ‌എൽനെറ്റ് എന്നിവ ഉൾപ്പെടുന്നു.
ഈ കാലയളവ് മുതൽ, ധനസഹായ സ്രോതസ്സുകളിൽ ഭൂരിഭാഗവും യുഎസ് സർക്കാരിൽ നിന്നാണ്.
2014 നവംബറിൽ ഒരു ടോർ ബലഹീനത പ്രയോജനപ്പെടുത്തിയെന്ന് ഓപ്പറേഷൻ ഒനിമോസിന് ശേഷം ഊഹമുണ്ടായിരുന്നു. സെർവറുകളുടെ ഭൗതിക സ്ഥാനങ്ങൾ ട്രാക്കുചെയ്യാൻ അനുവദിക്കുന്ന ഒരു "സാങ്കേതിക മുന്നേറ്റം" ഒരു ബി.ബി.സി. ന്യൂസ് ഉറവിടം ഉദ്ധരിച്ചു. 2015 നവംബറിൽ ഈ വിഷയത്തിൽ കോടതി രേഖകൾ, സുരക്ഷാ ഗവേഷണ നൈതികതയെക്കുറിച്ച് ഗുരുതരമായ ആശങ്കകൾ സൃഷ്ടിക്കുന്നതിനൊപ്പം യുഎസിന്റെ നാലാം ഭേദഗതി ഉറപ്പുനൽകുന്ന യുക്തിരഹിതമായി തിരയാതിരിക്കാനുള്ള അവകാശവും നിയമ നിർവ്വഹണ പ്രവർത്തനത്തെ ഒരു ഈ വർഷം ആദ്യം ടോറിനെ ആക്രമിച്ചു.
2015 ഡിസംബറിൽ, ടോർ പ്രോജക്റ്റ് അതിന്റെ പുതിയ എക്സിക്യൂട്ടീവ് ഡയറക്ടറായി ഷാരി സ്റ്റീലിനെ നിയമിച്ചതായി പ്രഖ്യാപിച്ചു. മുമ്പ് 15 വർഷമായി ഇലക്ട്രോണിക് ഫ്രോണ്ടിയർ ഫൗണ്ടേഷനെ സ്റ്റീൽ നയിച്ചിരുന്നു, 2004 ൽ ടോറിന്റെ ആദ്യകാല വികസനത്തിന് ധനസഹായം നൽകാനുള്ള ഇഎഫ്എഫിന്റെ തീരുമാനത്തിന് നേതൃത്വം നൽകി. അജ്ഞാത വെബ് ബ്രൗസിംഗിലേക്ക് കൂടുതൽ പ്രവേശനം നേടുന്നതിന് ടോറിനെ കൂടുതൽ ഉപയോക്തൃ സൗഹൃദമാക്കുക എന്നതാണ് അവളുടെ പ്രധാന പ്രഖ്യാപിത ലക്ഷ്യങ്ങളിലൊന്ന്.
ദി ബ്രൈഡ് ഓഫ് അബിഡോസ് (ഡെലാക്രോയിക്സ്)
യൂജിൻ ഡെലാക്രോയിക്സ് വരച്ച രണ്ട് ചിത്രങ്ങളുടെ തലക്കെട്ടാണ് ദി ബ്രൈഡ് ഓഫ് അബിഡോസ് (ഫ്രഞ്ച് - ലാ ഫിയാൻസി ഡി അബിഡോസ്) അല്ലെങ്കിൽ സെലിം ആന്റ് സുലൈക. ഒന്ന് മ്യൂസിയം ഓഫ് ഫൈൻ ആർട്സ് ഓഫ് ലയോൺ (1849 ന് മുമ്പ്), മറ്റൊന്ന് ലൂവ്രെയിലും (1843–1849) സംരക്ഷിച്ചിരിക്കുന്നു.
ടോർ (അജ്ഞാത നെറ്റ്‌വർക്ക്)
ചരിത്രം
2016 ജൂലൈയിൽ ടോർ പ്രോജക്റ്റിന്റെ പൂർണ്ണ ബോർഡ് രാജിവച്ചു, മാറ്റ് ബ്ലെയ്സ്, സിണ്ടി കോൺ, ഗബ്രിയേല കോൾമാൻ, ലിനസ് നോർഡ്‌ബെർഗ്, മേഗൻ പ്രൈസ്, ബ്രൂസ് ഷ്‌നിയർ എന്നിവരടങ്ങിയ ഒരു പുതിയ ബോർഡ് പ്രഖ്യാപിച്ചു.
ദി ബ്രൈഡ് ഓഫ് അബിഡോസ് (ഡെലാക്രോയിക്സ്)
ലിയാൻഡറിനെ അനുകരിച്ച് അബിഡോസും സെസ്റ്റോസും ഇടയിലുള്ള ഹെല്ലസ്പോണ്ട് നീന്തിയ ശേഷം എഴുതിയ ബൈറോൺ പ്രഭുവിന്റെ ദി ബ്രൈഡ് ഓഫ് അബിഡോസ് എന്ന ഒരേ പേരിലുള്ള കവിതയിലെ സെലിം, സുലൈക എന്നീ കഥാപാത്രങ്ങളെ രണ്ട് ചിത്രങ്ങളും കാണിക്കുന്നു.
ടോർ (അജ്ഞാത നെറ്റ്‌വർക്ക്)
അവലംബം
വർഗ്ഗം:2002 സോഫ്റ്റ്‌വേർ
ദി റെഡ് എറ്റിൻ
ജോസഫ് ജേക്കബ്സ് ശേഖരിച്ച ഒരു യക്ഷിക്കഥയാണ് ദി റെഡ് എറ്റിൻ. ദി ബ്ലൂ ഫെയറി ബുക്കിൽ ആൻഡ്രൂ ലാങ് ഇത് ഉൾപ്പെടുത്തിയിട്ടുണ്ട്.
സംഗ്രഹം
രണ്ട് വിധവകൾ ഒരു കുടിലിൽ താമസിച്ചു, ഒരാൾക്ക് രണ്ട് ആൺമക്കളും മറ്റൊരാൾക്ക് ഒരാളും. അല്ലെങ്കിൽ ഒരു വിധവയ്ക്ക് മൂന്ന് ആൺമക്കളുണ്ടായിരുന്നു. ഒരു ദിവസം മൂത്തമകനോട് ഒരു കേക്ക് ഉണ്ടാക്കാൻ വെള്ളമെടുക്കാൻ അമ്മ പറഞ്ഞു. കാരണം അവൻ ഭാഗ്യം അന്വേഷിക്കുന്ന സമയമായതിനാൽ കേക്ക് മാത്രമാണ് അവൾക്ക് നൽകാൻ കഴിയുന്നത്. വെള്ളം കൊണ്ടുവരുന്ന ക്യാൻ തകർന്നതിനാൽ വെള്ളം കുറച്ച് മാത്രമേ കൊണ്ടുവരാൻ കഴിഞ്ഞുള്ളൂ. അങ്ങനെ കേക്ക് ചെറുതായിരുന്നു. അമ്മയുടെ അനുഗ്രഹത്തോടെ അവൻ മുഴുവൻ കേക്കും എടുത്തു. അവൻ ഒരു കത്തി ഉപേക്ഷിക്കുകയും അതിന്റെ ബ്ലേഡ് തുരുമ്പിച്ചാൽ അവൻ മരിക്കുമെന്ന് പറഞ്ഞു. അവൻ ഒരു ഇടയനെയും ഒരു പന്നിക്കൂട്ടത്തെയും ഒരു ആടിനെയും കണ്ടുമുട്ടി; സ്‌കോട്ട്‌ലൻഡ് രാജാവിന്റെ മകളെ അയർലണ്ടിലെ റെഡ് എറ്റിൻ തട്ടിക്കൊണ്ടുപോയെന്ന് മൂവരും അവനോട് പറഞ്ഞു. എന്നാൽ അവളെ രക്ഷിക്കാനുള്ള ആളല്ല അവൻ. അടുത്തതായി കണ്ടുമുട്ടാൻ പോകുന്ന മൃഗങ്ങളെക്കുറിച്ച് ജാഗ്രത പാലിക്കാനും ഇടയൻ അവനോട് പറഞ്ഞു. അവയിൽ ഓരോന്നിനും രണ്ട് തലകൾ ഉണ്ടായിരുന്നു, ഓരോ തലയിലും നാല് കൊമ്പുകളും. ആ മനുഷ്യൻ അവരെ ഓടിച്ചു ഒരു കോട്ടയിൽ ഒളിപ്പിച്ചു. മൂന്ന് തലകളുള്ള ചുവന്ന എട്ടിന്റെ കോട്ടയാണിതെന്ന് ഒരു വൃദ്ധ അവനോട് പറഞ്ഞു, അവന് പോകണം, പക്ഷേ മൃഗങ്ങളെ ഭയന്ന് തന്നാൽ കഴിയുന്നിടത്തോളം അവനെ മറയ്ക്കാൻ അവൻ അവളോട് അപേക്ഷിച്ചു.
റെഡ് എറ്റിൻ മടങ്ങിയെത്തി, താമസിയാതെ അവനെ കണ്ടെത്തി, മൂന്ന് കടങ്കഥകൾ ചോദിച്ചു; അവയ്‌ക്കൊന്നും ഉത്തരം പറയാൻ കഴിയാതെ വന്നപ്പോൾ ഏട്ടൻ അവനെ കല്ലാക്കി. വീട്ടിൽ, അവന്റെ കത്തി തുരുമ്പ് വളർന്നു. മൂന്ന് ആൺമക്കളുള്ള വേരിയന്റുകളിൽ, ഇളയ സഹോദരൻ മൂപ്പനെ പിന്തുടരുകയും അതേ വിധി നേരിടുകയും ചെയ്തു. ഇളയ മകൻ, അല്ലെങ്കിൽ മറ്റേ വിധവയുടെ മകൻ, അവന്റെ പിന്നാലെ, അല്ലെങ്കിൽ അവരുടെ പിന്നാലെ പുറപ്പെട്ടു. ആദ്യം, അവൻ വെള്ളം കൊണ്ടുവരുമ്പോൾ പുറത്തേക്ക് നോക്കാൻ ഒരു കാക്ക അവന്റെ തലയ്ക്ക് മുകളിലൂടെ വിളിച്ചു, അങ്ങനെ അവൻ ദ്വാരങ്ങൾ പൊതിഞ്ഞ് ഒരു വലിയ കേക്കിന് ആവശ്യമായ വെള്ളം തിരികെ കൊണ്ടുവന്നു. പിന്നെ പാതി അമ്മയുടെ അനുഗ്രഹത്തിനായി അമ്മയോടൊപ്പം വിട്ടു.
വ്യാഖ്യാനം
ജോസഫ് ജേക്കബ്സ് മൂന്ന് പേരുമായി ഒരു പതിപ്പ് ശേഖരിച്ചു, പക്ഷേ അത് ആവർത്തിക്കുന്നതിനാൽ ഒരെണ്ണത്തിനെ ഒളിച്ചു. ആൻഡ്രൂ ലാങ് മൂന്ന് യുവാക്കളെയും ഉൾപ്പെടുത്തി.
എറ്റിൻ എന്ന വാക്ക് ജർമ്മനിക് ജോടൂണുമായി ബന്ധപ്പെട്ടിരിക്കുന്നു.
പുറംകണ്ണികൾ
വർഗ്ഗം:നാടോടിക്കഥകൾ
ആഗ്നസ് പൊക്കെൽസ്
ആഗ്നസ് ലൂയിസ് വിൽഹെൽമിൻ പൊക്കെൽസ് രസതന്ത്രത്തിന്റെ ജർമ്മൻ വഴികാട്ടിയായിരുന്നു. ദ്രാവകവും ഖരവുമായ പ്രതലങ്ങളുടെ സവിശേഷതകൾ വിവരിക്കുന്ന സർഫേസ് സയൻസ് എന്നറിയപ്പെടുന്ന ആധുനിക വിജ്ഞാനശാഖ സ്ഥാപിക്കുന്നതിൽ അവരുടെ പ്രവർത്തനം അടിസ്ഥാനപരമായിരുന്നു. പ്രോപ്പെർട്ടി ഓഫ് ലിക്വിഡ്, സോളിഡ് സർഫേസെസ് എന്നിവയെക്കുറിച്ച് പ്രതിപാദിക്കുന്ന സർഫേസ് സയൻസിന്റെ ആധുനിക അടിസ്ഥാനതത്ത്വങ്ങൾ നിലവിൽക്കൊണ്ടുവന്നത് ആഗ്നസിന്റെ പ്രവർത്തനങ്ങളായിരുന്നു.
മുൻകാല ജീവിതവും വിദ്യാഭ്യാസവും
ആഗ്നസ് പൊക്കെൽസ് 1862-ൽ ഇറ്റലിയിലെ വെനീസിലാണ് ജനിച്ചത്. ആ സമയത്ത് വെനീസ് ആസ്ട്രേലിയൻ ഭരണത്തിൻ കീഴിലായിരുന്നു. പൊക്കെൽസിന്റെ പിതാവ് ആസ്ട്രേലിയൻ കരസേനയിലായിരുന്നു സേവനം അനുഷ്ഠിച്ചിരുന്നത്. 1871 -ൽ അദ്ദേഹം മലേറിയ രോഗബാധിതനായപ്പോൾ അവരുടെ കുടുംബം നാസികളുടെ ജർമ്മൻ സാമ്രാജ്യമായ ബ്രൺസ് വിക്കിലേയ്ക്ക് താമസം മാറ്റി. മുൻസിപ്പാലിറ്റി ഗേൾസ് ഹൈസ്ക്കൂളിൽ നിന്നായിരുന്നു ആദ്യകാലവിദ്യാഭ്യാസം.
കുട്ടിയായിരിക്കുമ്പോൾ തന്നെ ശാസ്ത്രത്തിൽ കൗതുകം തോന്നുകയും ഭൗതികശാസ്ത്രം പഠിക്കാനിഷ്ടപ്പെടുകയും ചെയ്തിരുന്നു. അക്കാലത്ത് സ്ത്രീകൾക്ക് സർവ്വകലാശാലാ വിദ്യാഭ്യാസം ലഭിക്കാൻ പ്രയാസമായിരുന്നു. സയന്റിഫിക് ലിറ്ററേച്ചർ എടുക്കാൻ സാധിച്ചത് അവരുടെ സഹോദരനായ ഫ്രെഡറിക് കാൾ ആൽവിൻ പൊക്കെൽസ് മുഖേനയായിരുന്നു. അക്കാലത്ത് ഗട്ടിംഗെൻ സർവകലാശാലയിൽ പഠിച്ച ഫ്രീഡ്രിക്ക് ഒരു പ്രശസ്ത ശാസ്ത്രജ്ഞനായിരുന്നു. അദ്ദേഹത്തിന്റെ പേരിലാണ് പൊക്കെൽസ് ഇഫക്ട് അറിയപ്പെടുന്നത്.
ഗവേഷണവും പിന്നീടുള്ള ജീവിതവും
ദ്രാവകങ്ങളുടെ പ്രതലബലത്തിൽ മാലിന്യങ്ങളുടെ സ്വാധീനം സ്വന്തം അടുക്കളയിലെ പാത്രങ്ങളിൽ പ്രവർത്തിക്കുന്നത് പൊക്കെൽസ് കണ്ടെത്തി. അവർ അവിവാഹിതയും രോഗിയായ മാതാപിതാക്കളുടെ പരിപാലകയുമായിരുന്നു, അതിനാൽ വിവിധ എണ്ണകൾ, സോപ്പുകൾ, മറ്റ് ഗാർഹിക ഉൽപന്നങ്ങൾ എന്നിവ ഉപയോഗിച്ചിരുന്നു. പാചകം ചെയ്യാനും വൃത്തിയാക്കാനും അവർ ധാരാളം സമയം ചെലവഴിച്ചു. ഔപചാരിക പരിശീലനത്തിന്റെ അഭാവം ഉണ്ടായിരുന്നിട്ടും, സർഫേസ് സയൻസിന്റെ പുതിയ വിഭാഗത്തിലെ പ്രധാന ഉപകരണമായ സ്ലൈഡ് ട്രഫ് എന്നറിയപ്പെടുന്ന ഒരു ഉപകരണം ആവിഷ്കരിച്ചുകൊണ്ട് ജലത്തിന്റെ പ്രതലബലം അളക്കാൻ പൊക്കെലിന് കഴിഞ്ഞു. ഈ സ്ലൈഡ് ട്രഫിന്റെ മെച്ചപ്പെടുത്തിയ പതിപ്പ് ഉപയോഗിച്ച് അമേരിക്കൻ രസതന്ത്രജ്ഞൻ ഇർ‌വിംഗ് ലാങ്‌മുയർ ഉപരിതല തന്മാത്രകളുടെ സ്വഭാവത്തെക്കുറിച്ച് കൂടുതൽ കണ്ടെത്തലുകൾ നടത്തി. ഇത് അദ്ദേഹത്തിന് 1932-ൽ രസതന്ത്രത്തിനുള്ള നോബൽ സമ്മാനം ലഭിക്കാനിടയായി. പിന്നീട് ലാങ്‌മുയിറും ഭൗതികശാസ്ത്രജ്ഞനുമായ കാതറിൻ ബ്ലോഡ്‌ജെറ്റ് വികസിപ്പിച്ചെടുത്ത ലാങ്‌മുയർ-ബ്ലോഡ്‌ജെറ്റ് ട്രഫിന്റെ നേരിട്ടുള്ള മുൻ‌ഗാമിയാണ് പോക്കൽ‌സ് ഉപകരണം.
1891-ൽ ലോർഡ് റെയ്‌ലെയുടെ സഹായത്തോടെ പൊക്കെൽസ് അവരുടെ ആദ്യത്തെ പ്രബന്ധമായ "പ്രതലബലം " നേച്ചർ ജേണലിൽ പ്രസിദ്ധീകരിച്ചു. അങ്ങനെ അവരുടെ കരിയറിന്റെ ആരംഭത്തിൽ സർഫേസ് ഫിലിമുകളെക്കുറിച്ച് പഠിക്കാൻ തുടങ്ങി. അവർക്ക് ഒരിക്കലും ഔദ്യോഗിക നിയമനം ലഭിച്ചില്ല. പക്ഷേ അവർ നിരവധി പ്രബന്ധങ്ങൾ പ്രസിദ്ധീകരിച്ചു. ഒടുവിൽ സർഫേസ് സയൻസിന്റെ പുതിയ മേഖലയിലെ ഒരു പയനിയർ എന്ന നിലയിൽ അംഗീകാരം നേടി. വ്യാഖ്യാതാക്കൾ എഴുതി: "1932-ൽ ലാങ്‌മുയിറിന് രസതന്ത്രത്തിനുള്ള നൊബേൽ സമ്മാനം ലഭിച്ചപ്പോൾ, സോളിഡുകളെയും ദ്രാവകങ്ങളെയും കുറിച്ചുള്ള മോണോലേയറുകളെക്കുറിച്ച് അന്വേഷിച്ചതിന് അദ്ദേഹം നടത്തിയ നേട്ടത്തിന്, അദ്ദേഹത്തിന്റെ നേട്ടത്തിന്റെ ഒരു ഭാഗം ആദ്യം ഒരു ബട്ടണും നേർത്ത ട്രേയും ഉപയോഗിച്ച് ഔപചാരിക ശാസ്ത്ര പരിശീലനം ഇല്ലാത്ത 18 വയസ്സുള്ള ഒരു യുവതി നടത്തിയ യഥാർത്ഥ പരീക്ഷണങ്ങളിൽ സ്ഥാപിച്ചതാണ്."
1935-ൽ ജർമ്മനിയിലെ ബ്രൺസ്‌വിക്കിൽ പൊക്കെൽസ് മരിച്ചു.
ബഹുമതികളും അവാർഡുകളും
1931-ൽ ഹെൻ‌റി ഡെവാക്സിനൊപ്പം പൊക്കെൽ‌സിന് കൊളോയിഡ് സൊസൈറ്റിയിൽ നിന്ന് ലോറ ലിയോനാർഡ് അവാർഡ് ലഭിച്ചു. അടുത്ത വർഷം, ബ്രൗൺ‌സ്വീഗ് യൂണിവേഴ്സിറ്റി ഓഫ് ടെക്നോളജി അവർക്ക് ഓണററി പിഎച്ച്ഡി നൽകി.
പുറത്തേയ്ക്കുള്ള കണ്ണികൾ
വർഗ്ഗം:ജർമ്മൻ രസതന്ത്രജ്ഞർ വർഗ്ഗം:1962-ൽ ജനിച്ചവർ വർഗ്ഗം:ഫെബ്രുവരി 14-ന് ജനിച്ചവർ വർഗ്ഗം:1935-ൽ മരിച്ചവർ വർഗ്ഗം:നവംബർ 21-ന് മരിച്ചവർ
ഇണകാത്തേവൻ
നാട്ടുബുൾബുളിന്റെ വലിപ്പമുള്ള ഒരിനം പക്ഷിയാണ് ഇണകാത്തേവൻ   (Ashy Swallow Shrike -- Artamus fuscus.) ചാരനിറത്തിലെ മുകൾഭാഗവും അല്പം കൂടി ഇരുണ്ട തലയും പൃഷ്‌ഠഭാഗത്ത് വെളുപ്പു കലർന്ന നിറവും പിങ്ക് കലർന്ന ചാരനിറത്തിലെ മാറും അടിഭാഗവും കുറിയ വാലറ്റത്ത് വെളുപ്പു നിറവും ഉള്ള ചെറിയ തൂവൽപ്പക്ഷികളാണ് ഇവ. ഇവയുടെ കാലുകൾ കുറിയതും കറുത്ത നിറത്തോടു കൂടിയവയുമാണ്‌. വാലറ്റം ചതുരാകൃതിയിലുള്ളതും ചിറകുകൾക്ക് വളവുള്ളതുമാണ്‌. ഇലക്ട്രിക് കമ്പികളിലും മരങ്ങളിലും കൂട്ടമായി ഇവയെ കാണാം.
തെക്കേ ഏഷ്യൻ രാജ്യങ്ങളിലാണ് ഇവയെ സാധാരണയായി കണ്ടുവരാറുള്ളത്. ഇന്ത്യ, ശ്രീലങ്ക, മ്യാൻമാർ, തായ്ലാൻഡ്, ചൈന, നേപ്പാൾ, മാലി ദ്വീപ്‌ തുടങ്ങിയ രാജ്യങ്ങളിൽ ഇവയെ ധാരാളമായി കാണാം.
ഇവ കൂട്ടമായാണ് ഇരതേടുന്നതും വിശ്രമിക്കുന്നതും അന്തിയുറങ്ങുന്നതും. ചെറു പ്രാണികളെ പറന്നു നിന്നു തന്നെ പിടിക്കുകയും അവയെ കാലുകളിൽ ഇറുക്കിപിടിച്ചുകൊണ്ട് പറക്കുമ്പോൾ തന്നെ ഭക്ഷിക്കുകയുമാണ് ചെയ്യുന്നത്. മുരിക്കിന്റെ തേൻ ഇവയുടെ ഇഷ്ട ഭക്ഷണങ്ങളിൽ ഒന്നാണ്‌.
മാർച്ച് മുതൽ ജൂൺ വരെയാണ് പ്രജനന കാലം. തെങ്ങിലും പനയിലും ചെറിയ കപ്പുപോലെയുള്ള കൂടുകൂട്ടി അതിൽ ഇളം പച്ചയിൽ ബ്രൌൺ പൊട്ടുകളോടു കൂടിയ രണ്ടു മുതൽ മൂന്നു വരെ മുട്ടകൾ ആണ് ഇടുക. കൂടുകൂട്ടുന്നതിലും അടയിരിക്കുന്നതിലും കുഞ്ഞുങ്ങൾക്ക് തീറ്റതേടുന്നതിലും ആൺകിളിയും പെൺകിളിയും തുല്യ പങ്കുവഹിക്കുന്നു.
അവലംബം
വർഗ്ഗം:പക്ഷികുടുംബങ്ങൾ വർഗ്ഗം:കേരളത്തിലെ പക്ഷികൾ
പാരഡൈസ്
പാരഡൈസ്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ബട്ടെ കൗണ്ടിയിൽ സ്ഥിതിചെയ്യുന്ന ഒരു സംയോജിത നഗരമാണ്. സിയേറ നെവാഡ മലനിരകളുടെ താഴ്‌വരയിലുള്ള കുന്നിൽ വടക്കുകിഴക്കൻ സാക്രാമെന്റോ താഴ്‍വരയ്ക്കു മേൽഭാഗത്താണ് ഇത് സ്ഥിതി ചെയ്യുന്നത്. സ്ഥിതിവിവരക്കണക്കുകൾ അനുസരിച്ച് ഇത് ചിക്കോ മെട്രോപോളിറ്റൻ ഏരിയയുടെ ഉള്ളിൽ വരുന്നു.
2018 നവംബർ എട്ടിന് പടർന്നുപിടിച്ച ക്യാമ്പ് ഫയർ എന്ന പേരുള്ളതും ദ്രുതഗതിയിൽ വീശിയടിച്ചതുമായ തീക്കാറ്റു പടർന്നുപിടിച്ച് ഈ പ്രദേശത്ത് ഒരു ദിവസത്തിനുള്ളിൽ കുറഞ്ഞത് 42പേർ കൊല്ലപ്പെടുകയും 7,177 നിർമ്മിതികൾ നശിപ്പിക്കപ്പെടുകയും ചെയ്തു. ഇതിൽ 6,453 നിർമ്മിതികൾ വീടുകളായിരുന്നു.
ഭൂമിശാസ്ത്രം
ചിക്കോയ്ക്ക് 10 മൈൽ (16 കിലോമീറ്റർ) കിഴക്കായും സാക്രാമെന്റോയ്ക്ക് 85 മൈൽ (137 കിലോമീറ്റർ) വടക്കായുമാണ് പാരഡൈസ് നഗരം സ്ഥിതിചെയ്യുന്നത്. ജനസംഖ്യ 2000 ലെ സെൻസസിലെ 26,408 ആയിരുന്നത് 2013 ൽ 26,283 ആയി കുറഞ്ഞിരുന്നു.
കാലാവസ്ഥ
കോപ്പൻ കാലാവസ്ഥാ വർഗ്ഗീകരണ രീതി പ്രകാരം പാരഡൈസ് നഗരത്തിൽ ഒരു ചൂടുള്ള വേനൽക്കാല മെഡിറ്ററേനിയൻ കാലാവസ്ഥയാണ് (Csa) നിലനിൽക്കുന്നത്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
സിബിൽ തോമസ്, വിസ്കൗണ്ടസ് റോണ്ട്ഡ
ഒരു ബ്രിട്ടീഷ് സഫ്രാജിസ്റ്റും ഫെമിനിസ്റ്റും മനുഷ്യസ്‌നേഹിയുമായിരുന്നു സിബിൽ മാർഗരറ്റ് തോമസ്, വിസ്കൗണ്ടസ് റോണ്ട്ഡ, ഡിബിഇ (മുമ്പ്, ഹെയ്ഗ്; 25 ഫെബ്രുവരി 1857 - 11 മാർച്ച് 1941).
ആദ്യകാല ജീവിതവും വിവാഹവും
വെയിൽസിലെ റാഡ്‌നോർഷെയറിലെ പെൻ ഈത്തോണിലെ വ്യാപാരിയും ഭൂവുടമയുമായ ജോർജ്ജ് അഗസ്റ്റസ് ഹെയ്ഗിന്റെയും ഭാര്യ ആൻ എലിസ ഫെലിന്റെയും മകളായി ബ്രൈട്ടണിലാണ് അവർ ജനിച്ചത്. അവരുടെ പിതാവ് സ്കോട്ടിഷ് വംശജനും ഡഗ്ലസ് ഹെയ്ഗിന്റെ ബന്ധുവുമായിരുന്നു. ജാനറ്റ് ബോയ്ഡ് അവരുടെ സഹോദരി ആയിരുന്നു.
1882 ജൂൺ 27 ന് വെൽഷ് വ്യവസായിയായ ഡേവിഡ് ആൽഫ്രഡ് തോമസിനെ വിവാഹം കഴിച്ചു. പിന്നീട് മെർതിർ ബറോസിന്റെ ലിബറൽ പാർലമെന്റ് അംഗമായി. അവരുടെ പ്രധാന വസതി മോൺമൗത്ത്ഷയറിലെ ലാൻ‌വെർൺ ആയിരുന്നു.
രാഷ്ട്രീയം
1890 കളിൽ സിബിൽ തോമസ് വെൽഷ് യൂണിയൻ ഓഫ് വിമൻസ് ലിബറൽ അസോസിയേഷന്റെ പ്രസിഡന്റായി. നാഷണൽ യൂണിയൻ ഓഫ് വിമൻസ് സഫറേജ് സൊസൈറ്റികളിലെ ഒരു പ്രമുഖ മോഡറേറ്റായിരുന്നു അവർ. അവളുടെ സഹോദരിമാരായ ജാനറ്റ്, ഷാർലറ്റ് എന്നിവരും പ്രമുഖരായ സഫ്രാജിസ്റ്റായിരുന്നു. ഇരുവരും ജയിലിൽ പോയത് അക്രമത്തിന്റെ പേരിൽ ആയിരുന്നു. മകൾ മാർഗരറ്റ് ഹെയ്ഗ് തോമസ് യുദ്ധകാലത്തെ ഏറ്റവും പ്രധാനപ്പെട്ട ബ്രിട്ടീഷ് ഫെമിനിസ്റ്റുകളിൽ ഒരാളായി. അവരുടെ സ്വാധീനത്തിൽ സിബിൽ കൂടുതൽ തീവ്രവാദികളായ വിമൻസ് സോഷ്യൽ ആന്റ് പൊളിറ്റിക്കൽ യൂണിയനിൽ ചേർന്നു.
ഒന്നാം ലോകമഹായുദ്ധം
1918-ൽ അവരുടെ ഭർത്താവ് വിസ്കൗണ്ട് റോണ്ടയായി. താമസിയാതെ അദ്ദേഹം മരിച്ചു. ലേഡി റോണ്ട തന്റെ ജീവിതകാലം മുഴുവൻ ഫെമിനിസ്റ്റ്, ജീവകാരുണ്യ പദ്ധതികൾക്കായി നീക്കിവച്ചു.
ബഹുമതികൾ
നാഷണൽ വാർ സേവിംഗ്സ് കമ്മിറ്റിയുമായുള്ള പ്രവർത്തനത്തിന് 1920 ലെ സിവിലിയൻ യുദ്ധ ബഹുമതികളിൽ ലേഡി റോണ്ട്ഡയെ ഡാം കമാൻഡർ ഓഫ് ദി ഓർഡർ ഓഫ് ബ്രിട്ടീഷ് എമ്പയർ (ഡിബിഇ) ആയി നിയമിച്ചു. 1941 മാർച്ച് 11 ന് അവർ മരിച്ചു.
റോയ് യോർക്ക് കാൽനെ
കരിയർ
1987 ൽ ജോൺ വാൾവർക്കിനൊപ്പം ലോകത്തിലെ ആദ്യത്തെ കരൾ, ഹൃദയം, ശ്വാസകോശ മാറ്റിവയ്ക്കൽ എന്നിവയാണ് അദ്ദേഹത്തിന്റെ ഏറ്റവും ശ്രദ്ധേയമായ നേട്ടങ്ങൾ; 1994 ൽ ആദ്യത്തെ വിജയകരമായ ആമാശയം, കുടൽ, പാൻക്രിയാസ്, കരൾ, വൃക്ക ക്ലസ്റ്റർ ട്രാൻസ്പ്ലാൻറ്, 1968 ൽ യൂറോപ്പിൽ ആദ്യത്തെ കരൾ മാറ്റിവയ്ക്കൽ പ്രവർത്തനം, 1992 ൽ യുകെയിൽ ആദ്യമായി കുടൽ മാറ്റശസ്ത്രക്രിയ.
റോയൽ സൊസൈറ്റിയുടെ ഫെലോ ആയ കാൽനെ 1965 നും 1998 നും ഇടയിൽ കേംബ്രിഡ്ജ് സർവകലാശാലയിൽ ശസ്ത്രക്രിയാ പ്രൊഫസറായിരുന്നു. അവിടെ അദ്ദേഹം വൃക്ക മാറ്റിവയ്ക്കൽ പരിപാടി ആരംഭിച്ചു. 1960 മുതൽ 1961 വരെ ഹാർവാർഡ് മെഡിക്കൽ സ്കൂളിൽ ഹാർക്ക്‌നെസ് ഫെലോ ആയിരുന്നു. കരൾ മാറ്റിവയ്ക്കൽ സ്വീകർത്താക്കളുടെ ആയുസ്സ് വർദ്ധിപ്പിക്കുന്നതിന് ലക്ഷ്യമിട്ടുള്ള രോഗപ്രതിരോധശേഷി മെച്ചപ്പെടുത്തുന്നതിനുള്ള അദ്ദേഹത്തിന്റെ തുടർന്നുള്ള പ്രവർത്തനങ്ങളിൽ ഭൂരിഭാഗവും ശ്രദ്ധേയമാണ്. നിലവിൽ സിംഗപ്പൂർ നാഷണൽ യൂണിവേഴ്സിറ്റിയിലെ ശസ്ത്രക്രിയാ പ്രൊഫസറാണ് അദ്ദേഹം.
അവാർഡുകളും ബഹുമതികളും
1974 ൽ റോയൽ സൊസൈറ്റിയിലേക്ക് തിരഞ്ഞെടുക്കപ്പെട്ട ഇദ്ദേഹത്തിന് 1988 ലെ എഡിൻബർഗ് സർവകലാശാലയിലെ ചികിത്സയ്ക്കുള്ള കാമറൂൺ സമ്മാനം ലഭിച്ചു. ശസ്ത്രക്രിയാശാസ്ത്രത്തിന് നൽകിയ സംഭാവനകൾക്ക് 1984 ലെ ലിസ്റ്റർ മെഡൽ ലഭിച്ചു. 1985 മെയ് 21 ന് ഇംഗ്ലണ്ടിലെ റോയൽ കോളേജ് ഓഫ് സർജൻസിൽ നൽകിയ അനുബന്ധ ലിസ്റ്റർ പ്രഭാഷണം 'അവയവം മാറ്റിവയ്ക്കൽ: ലബോറട്ടറിയിൽ നിന്ന് ക്ലിനിക്കിലേക്ക്' എന്ന വിഷയത്തിലായിരുന്നു. 1986 ൽ അദ്ദേഹത്തെ നൈറ്റ് ബാച്ചിലറായി തിരഞ്ഞെടുത്തു. 1990 ൽ റോയൽ സൊസൈറ്റി ഓഫ് മെഡിസിനിൽ നിന്ന് എലിസൺ-ക്ലിഫ് മെഡൽ നേടി. നാഷണൽ പോർട്രെയിറ്റ് ഗാലറി നിയോഗിച്ച അദ്ദേഹത്തിന്റെ ഛായാചിത്രം ജോൺ ബെല്ലാനി 1991 ൽ വരച്ചു. കരൾ മാറ്റിവയ്ക്കൽ വികസിപ്പിച്ചെടുക്കുന്നതിനായി 2012-ൽ കാൽനെ അഭിമാനകരമായ ലാസ്കർ അവാർഡ് (ലാസ്കർ-ഡിബാക്കി ക്ലിനിക്കൽ മെഡിക്കൽ റിസർച്ച് അവാർഡ്) ഡോ. തോമസ് സ്റ്റാർസലുമായി പങ്കിട്ടു, ഇത് അന്തിമഘട്ട കരൾ രോഗമുള്ള ആയിരക്കണക്കിന് രോഗികൾക്ക് സാധാരണ ജീവിതം പുനഃസ്ഥാപിച്ചു.
മനുഷ്യാവകാശപ്രവർത്തകർ യുകെ (Humanists UK) - യുടെ ഒരു വിശിഷ്ടപിന്തുണക്കാരൻ ആണ് കാൾനെ. കേംബ്രിഡ്ജ് യൂണിവേഴ്സിറ്റി പുൽത്തകിടി ടെന്നീസ് ക്ലബിന്റെ ഒരു ഓണററി വൈസ്-പ്രസിഡന്റ് കൂടിയാണ് അദ്ദേഹം.
ദർഗ്ഗ
മുസ്ലിം പുണ്യ പുരുഷന്മാരുടെ ശവ കുടീരങ്ങളുമായി ബന്ധപ്പെട്ട് നിർമ്മിച്ച കെട്ടിടങ്ങളെയാണ് ദർഗ്ഗ (പാർസി : درگاه‎‎ / درگه, സ്പാനിഷ് dergha, ഉർദു درگاہ ) എന്ന് വിശേഷിപ്പിക്കുന്നത്. ടർക്കിഷിൽ. Türbesi അറബിയിൽ مزار എന്നും മലയാളത്തിൽ ജാറം എന്നൊക്കെ ഇവ വിളിക്കപ്പെടുന്നു. സാധാരണ ഗതിയിൽ മുറികളും, വിശ്രമ സ്ഥാനങ്ങളും, പള്ളിയും ഇതിനോടനുബന്ധിച്ചു ഉണ്ടാകും. ചിലയിടങ്ങളിൽ സൂഫി ആശ്രമങ്ങളും കണ്ടു വരുന്നു. ഇവിടങ്ങളിലേക്കുള്ള സന്ദർശന യാത്രകൾ സിയാറത്ത് എന്ന പേരിലാണ് അറിയപ്പെടുക. മൗലിക ഇസ്ളാമിസ്റുകൾ ഇത്തരം കാര്യങ്ങൾ മത നിഷിദ്ധമാണെന്നു വിശ്വസിക്കുന്നവരാണ്.
റോയ് യോർക്ക് കാൽനെ
കല
കാൽനെ ഒരു കലാകാരനാണ്, കൂടാതെ സിംഗപ്പൂരിലെ ഗ്രൂപ്പ് 90 ആർട്ട് ഗ്രൂപ്പിലെ അംഗവുമാണ്. അമേരസിംഗ ഗണേന്ദ്ര ശേഖരത്തിൽ (ശാലിനി ഗണേന്ദ്ര) അദ്ദേഹത്തിന്റെ കലാസൃഷ്ടികളിൽ (പേപ്പർ, ക്യാൻവാസ്, വെങ്കലം) ഗണ്യമായ എണ്ണം ഉണ്ട്, കൂടാതെ അദ്ദേഹത്തിന്റെ കലയുമായി ബന്ധപ്പെട്ട പ്രസിദ്ധീകരണങ്ങളുടെ സമഗ്ര ശേഖരണവുമുണ്ട്.
ദർഗ്ഗ
അവലംബങ്ങൾ
വർഗ്ഗം:ഇസ്ലാമികം വർഗ്ഗം:സൂഫിമാർഗ്ഗം
നദ്‌വത്തുൽ ഉലമ
പത്തൊൻപതാം നൂറ്റാണ്ടിന്റെ അവസാനത്തോടെ ഇന്ത്യയിൽ ഒരു കൂട്ടം ഇസ്‌ലാമിക പണ്ഡിതർ ചേർന്ന് രൂപീകരിച്ച സമിതിയാണ് നദ്‌വത്തുൽ ഉലമ. 1892-ൽ മുഹമ്മദ് അലി മുൻഗേരിയാണ് സമിതി രൂപീകരിക്കുന്നതിന് നേതൃത്വം നൽകിയത്. റബീഅ് ഹസനി നദ്‌വി ആണ് നിലവിൽ സമിതിയുടെ നേതൃത്വത്തിലുള്ളത്. ദാറുൽ ഉലൂം നദ്‌വത്തുൽ ഉലമ സ്ഥാപിക്കുന്നതിന് ഈ സംഘടന നേതൃത്വം നൽകി.
ചരിത്രം
"നിലവിലുള്ള വിദ്യാഭ്യാസ സമ്പ്രദായം പരിഷ്കരിക്കുക, വിവിധ മതവിഷയങ്ങളിൽ മുസ്ലിം വിഭാഗങ്ങൾ തമ്മിലുള്ള അഭിപ്രായവ്യത്യാസങ്ങൾ ലഘൂകരിക്കുക" എന്നതൊക്കെയായിരുന്നു സംഘത്തിന്റെ ലക്ഷ്യങ്ങൾ. സംഘത്ത്ന്റെ പ്രഥമ നേതാവായി മുഹമ്മദ് അലി മുംഗേരി ഗണിക്കപ്പെടുന്നു.
1894-ൽ ഏപ്രിൽ 22 മുതൽ 24 വരെ ഫായിസെ ആം മദ്രസയിൽ നടന്ന നദ്‌വത്തുൽ ഉലമ പൊതുസഭയിൽ ഒരു ഉന്നത മതവിദ്യാഭ്യാസ സ്ഥാപനം ആരംഭിക്കാനുള്ള നിർദ്ദേശം മുസാവദ എ ദാറുൽ ഉലൂം എന്ന പേരിൽ കരട് രേഖയായി ഉയർന്നു വന്നു. 1896 ഏപ്രിൽ 11-ന് ബറേലിയിൽ നടന്ന പൊതുസമ്മേളനത്തിൽ ഈ രേഖ അംഗീകരിക്കപ്പെടുകയും അതെത്തുടർന്ന് ദാറുൽ ഉലൂം നദ്‌വത്തുൽ ഉലമ സ്ഥാപിതമാവുകയും ചെയ്തു.
കിഴക്കൻ പാക്കിസ്ഥാൻ
1947 ഓഗസ്റ്റിൽ ബംഗാളും ഇന്ത്യയും വേർപിരിഞ്ഞതോടെ ആധുനിക ബംഗ്ലാദേശിന് അതിർത്തികൾ സ്ഥാപിക്കപ്പെട്ടു. ഈ പ്രദേശത്ത് ബ്രിട്ടീഷ് ഭരണം അവസാനിച്ചതിനെത്തുടർന്ന് ഈ പ്രദേശം കിഴക്കൻ പാകിസ്ഥാൻ എന്നറിയപ്പെട്ടു. ബംഗാൾ പ്രസിഡൻസി പിന്നീട് സ്ഥാപിതമായി. ഇന്നത്തെ ബംഗ്ലാദേശിന് പകരമായി 1955 മുതൽ 1971 വരെ ഇത് നിലവിലുണ്ടായിരുന്നു. ധാക്കയായിരുന്നു ഇതിന്റെ തലസ്ഥാനം. ഇവിടുത്തെ ഔദ്യോഗിക ഭാഷ ബംഗ്ലാ ആയിരുന്നു. 15,560 ചതുരശ്ര മീറ്റർ കിഴക്കൻ പാകിസ്ഥാന്റെ മൊത്തം ഭൂവിസ്തൃതി. അന്നത്തെ പാകിസ്ഥാന്റെ കിഴക്കൻ മേഖലയായിരുന്നു ഇവിടം. കിഴക്ക്, വടക്ക്, പടിഞ്ഞാറ് വശങ്ങളിലായി ഇത് ഇന്ത്യയുമായി അതിർത്തി പങ്കിടുന്നു. മുൻപ് ബർമയുമായി ഒരു ചെറിയ ഭാഗത്ത് അതിർത്തി പങ്കിട്ടിരുന്നു. സമ്പദ്‌വ്യവസ്ഥ, രാഷ്ട്രീയ പ്രാതിനിധ്യം, ജനസംഖ്യ എന്നിവയുടെ അടിസ്ഥാനത്തിൽ പാക്കിസ്ഥാനിലെ ഏറ്റവും വലിയ സംസ്ഥാനമായിരുന്നു കിഴക്കൻ പാക്കിസ്ഥാൻ. ഒൻപത് മാസത്തെ യുദ്ധത്തിനുശേഷം 1961 ഡിസംബർ 14ന് കിഴക്കൻ പാകിസ്ഥാൻ സ്വാതന്ത്ര്യം നേടി ബംഗ്ലാദേശായി പ്രഖ്യാപിക്കപ്പെട്ടു.
വർഗ്ഗം:ബംഗ്ലാദേശ്
എരിക്കാവ് എൻ. സുനിൽ
കേരളീയനായ ഒരു മൃദംഗ വാദകനാണ് എരിക്കാവ് എൻ. സുനിൽ (15 മാർച്ച് 1977). കേന്ദ്ര സാംസ്‌കാരിക വകുപ്പിന്റെ ജൂനിയർ ഫെലോഷിപ്പ് 2013 ൽ ലഭിച്ചു.